**КОНТРОЛЕН ЛИСТ**

**за проверка на обществени поръчки, възложени след ограничена процедура по реда на Закона за обществените поръчки**

**АКТУАЛЕН КЪМ ДВ, БР. 15/2013 Г.**

**Цел:** да се установи дали обществената поръчка е възложена законосъобразно

|  |  |  |
| --- | --- | --- |
| **1** | **Наименование на проверката**  **(вкл. обект /доставка, услуга или строителство/, предмет, сключен договор /номер, дата, изпълнител, стойност без ДДС)** | Проверка на открита процедура по ЗОП за ............ /доставка, услуга или строителство/ с предмет „......................”, сключен договор № ....... от /дата/ ...........г. с изпълнител ................ на стойност ............... лв. без ДДС |
| **2** | **Проект:** |  |
| **3** | **Възложител:** |  |
| **4** | **Номер на поръчката в РОП:** | nnnnn-yyyy-xxxx |
| **5** | **Решение за откриване:** | номер, дата и длъжност на лицето, издало решението |
| **6** | **Прогнозна стойност на поръчката (без ДДС):** |  |
| **7** | **Акт, с който е приключила процедурата:** | рамково споразумение, договор за общ. поръчка или решение за прекратяване (номер, дата) |
| **8** | **Актове на АОП по чл. 20а от ЗОП:** | номер, дата на становището на АОП |
| **9** | **Доклади от други органи (ЕК, ЕСП, ОЛАФ, СП, АДФИ, др.):** | номер, дата и издател на доклада, свързан с проверяваната процедура |
| **10** | **Актове на КЗК и ВАС:** | номер, дата, издател (решения/определения на КЗК/ВАС) по проверяваната процедура |
| **11** | **Интернет адрес, на който е била налична ДУ:** |  |
| **12** | **Брой получени заявления за участие (вкл. за всяка обособена позиция):** |  |
| **13** | **Брой подадени оферти (вкл. за всяка обособена позиция):** |  |
| **14** | **Брой отстранени кандидати/ участници (вкл. за всяка обособена позиция):** |  |
| **15** | **Брой лица, закупили документация за участие:** |  |

**I. ЗА ПРОВЕРЯВАЩИЯ ЕКСПЕРТ**

**1. Минимум следните документи (в електронен вид или на хартиен носител)** Проверяващият експерт събира и прилага в електронното досие ако е приложиво:

1. предварителни обявления (ако има такива) (по отделно от ОВ и от АОП),
2. обявления за обществената поръчка (по отделно от ОВ и от АОП),
3. документация за участие, вкл. разясненията на възложителя,
4. актове на АОП по предварителен контрол (ако има такива),
5. решение за промяна на обявлението и/или документацията за участие (ако има такова) (по отделно от ОВ и от АОП),
6. протоколи за работата на комисията, вкл. оценителни листове и др. подобни (ако има такива),
7. решение за определяне на кандидатите, които ще бъдат поканени да подадат оферта,
8. решение за определяне на изпълнител,
9. договор за обществена поръчка/рамково споразумение и договор по него,
10. актове на КЗК и ВАС във връзка с процедурата,
11. справка- образец, попълнена и подписана от възложителя за проведени процедури със сходен предмет за съответната календарна година, както и график за планираните по проекта процедури (допълнителна информация съгласно въпрос № 14 от този КЛ),

12. други документи, извън горните – при необходимост, когато се обосновават установени отклонения.

**2. Задължително се дава отговор в колона „Да/Не/НП”.**

**3. Задължително се попълват таблици №1 - 4.**

**4.** Колона„Коментари/Референции”задължително се попълва само в случай, че отговорът на въпроса в предходната колона показва **УСТАНОВЕНО НАРУШЕНИЕ /“нарушение“ е отклонение от приложимата норма/ , като** номерът на референцията се отбелязва в края на съответния ред и се описва под същия номер в полето „Коментари/Референции“ в края на листа за проверка, както следва:

а) Цитира се **приложимата правна норма** (съкратено винаги, когато е възможно) - тя представлява критерия/изискването, спрямо което оценяваме фактите.

б) **Установените относими факти** - тене съответстват на а) и затова представляват **отклонение.**

**-** експертътгиизлага пълно, кратко, точно и ясно,като взима предвид конкретните указания към съответния въпрос за проверка.

- експертът прави референция към съответния документ, където са установените факти; референцията следва да е достатъчно детайлна и конкретна, за да позволява бърз преглед на установените факти.

ВНИМАНИЕ! Отклонение има **само** при несъответствие между установените факти и приложимата норма/критерий за допустимост/за оценка; за отклонението се събират достатъчни, относими и надеждни доказателства, които се прилагат /виж т.1. 12) по-горе/ и към които се реферира.

в) В случай, че при следващ въпрос за проверка експертът установи, че вече са описани като отклонение факти по предходен въпрос **представляват отклонение и по този въпрос за проверка**, експертът спазва 4 а), като цитира съкратено приложимата норма, но не описва 4 б) – т.е. установените факти не се излагат повторно, а експертът препраща към съответния номер на въпрос по-горе в КЛ, където вече са посочени.

г) **Ефект на отклонението** – – квалифициране на нарушението като СЪЩЕСТВЕНО или НЕСЪЩЕСТВЕНО: като взима предвид всички относими факти и обстоятелства по проверяваната процедура и Насоките, респективно Метологията за определяне на финансови корекции /съгласно последните им изменения, е постигната синхронизация между описаните в двата документа нарушения и съответни показатели за корекцията, вкл. номерацията/,[[1]](#footnote-1), експертът обосновава установеното отклонение има ли финансово влияние или не.

**Следва да се иима предвид че *съществено нарушение* е нарушение на законодателството, което би могло да доведе до налагане на финансова корекция по смисъла на ПМС 134 от 2010 г., посл. изм. с ПМС 162 от 2014 г. /МОФК/.**

В случай на преценка за наличие на финансово влияние, експертът предлага съответен размер на финансова корекция по Насоките / МОФК.

**ІI. ЗА НАЧАЛНИКА НА ОТДЕЛ „КОП”**

Началника на отдел „КОП“ извършва преглед на контролния лист (КЛ) и документите за поръчката и потвърждава, че:

1. Експертът е попълнил: общата информация за поръчката, колона „Да/Не/НП” за всички въпроси;

2. Установените отклонения експертът е документирал в колона „Коментари/Референции” в съответствие с изискванията по-горе;

3. Отклоненията се подкрепят от събраните доказателства;

4. Всички събрани доказателства са прикачени в електронното досие;

5. Преценката на началника на отдел „КОП“ за финансовия ефект на отклоненията съвпада с предложенията на експерта. В случай, че не съвпада, началникът на отдел КОП конкретно посочва според него какъв е финансовият ефект.

**ІII. ЗА ИЗВЪРШВАНЕ НА АНАЛИЗ ЗА НАЛИЧИЕ НА ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ПРОВЕДЕНАТА ОБЩЕСТВЕНА ПОРЪЧКА („ЧЕРВЕНИ ФЛАГОВЕ“)**

При всеки отделен случай на установено отклонение, което се документира съобразно указанията по т. І, експертът и началникът на отдела задължително извършват допълнителен анализ за наличие на индикатори за нередности и измами („Червени флагове”). Задължението за извършване на проверката за наличие на индикатори за измама може да възникне при всеки въпрос за проверка от настоящия контролен лист.

В случай, че експертът установи наличие на един или няколко от изброените по-долу индикатори, същият следва да опише тези факти в колона „Коментар/ Референция“ от раздел ІV на настоящия контролен лист към съответния въпрос за проверка и да ги квалифицира като индикатори за измама.Експертът и началникът на отдела следва да вземат предвид тези индикатори при определяне финансовото влияние на установеното отклонение, както и следните подробни ръководства: за оценка на риска от измами, за установяване на конфликт на интереси в процедури за обществени поръчки и за откриване на подправени документи, приложени към Наръчника на ОПТ и Информационната бележка на ЕК относно индикаторите за измами във връзка с ЕФРР, ЕСФ и КФ.

ВНИМАНИЕ! Указанията по т. ІІІ експертът и началникът на отдел прилагат при всички въпроси за проверка на настоящия контролен лист, в случай че е налице отклонение в проверяваната поръчка.

За целта експертът проверява дали са налице някои от следните ситуации:

1. Индикатори за измама при конфликт на интереси:

Конфликт на интереси може да възникне, когато служител на възложителя (ръководител, член на комисия за провеждане на процедурата, служител, участвал в подготовката и/или провеждането на конкретната процедура за възлагане на обществена поръчка) има недекларирани интереси във връзка с определена поръчка или изпълнител/ икономически оператор.

Съмнение за наличие на конфликт на интереси може да възникне, ако са налице едно или няколко от следните обстоятелства:

Необяснимо или необичайно фаворизиране на конкретен участник (например, подадена е само една оферта; класиран е само един участник, а останалите са отстранени; налице са ограничителни изисквания и/или условия, даващи предимство на определени икономически оператори; налице са незаконосъобразно отстранени участници; участникът, определен за изпълнител, не отговаря на изискванията на възложителя; налице е неравно третиране на участниците в процедурата; не са установени всички нередовни или недействителни документи от плик № 1 на отстранените участници в рамките на процедурата по чл. 68, ал. 7-9 от ЗОП).

Налице са признаци, че член на комисията за провеждане на процедурата или друг служител, имащ пряко отношение към провеждането й, упражняват стопанска дейност (например, в комисията за провеждане на процедурата за членове за членове са определени външни за възложителя лица, подготовката на документацията за участие е извършена от външни за възложителя лица).

Налице са близки контакти (включително публично известни) между член на комисията за провеждане на процедурата или друг служител, имащ пряко отношение към провеждането на процедурата, и изпълнителя на поръчката.

Лице, което участва в обединение или е дало съгласие и фигурира като подизпълнител в офертата на друг участник, е представил самостоятелна оферта – необходимо е да се вземат предвид резултатите от проверката съгласно въпрос № 39 от настоящия контролен лист.

Налице е промяна на оферта след нейното подаване след изтичане на срока за получаване на офертите;

Налице са възражения/жалби/ сигнали от други участници с твърдение за някои от индикаторите за измама;

Налице е информация, че някои от офертите са отворени преди изтичане на срока за получаване на офертите и преди публичните заседания за отваряне на офертите/ ценовите предложения;

Участникът, определен за изпълнител, е допълвал/изменял офертата си след крайния срок за получаване на офертите, извън процедурата по чл. 68, ал. 7-9 от ЗОП.

2. Индикатори за измама при договаряне при офериране:

При договарянето икономически оператори от определена географска област, регион или отрасъл се договарят тайно с цел да елиминират конкуренцията и завишат цената на обществената поръчка посредством различни схеми за съглашателство при офериране.

- Допълващо офериране

С допълващото офериране, известно също като подаване на фиктивни оферти, се цели единствено да се създаде впечатление за конкуренция в рамките на процедурата, а не да се спечели обществената поръчка.

Няколко икономически оператора се договарят да представят оферти при сравнително по-високи цени или при изключително високи цени, за да направят възможен избора на точно определен изпълнител при завишени цени.

Определеният за изпълнител наема като подизпълнители лицата, които не са спечелили поръчката. Ангажирането на подизпълнители може да бъде и неформално или скрито, т.е. да не е посочено в офертата на определения за изпълнител участник.

Допълващи оферти могат да бъдат представени и от дъщерни дружества или свързани лица.

**-** Участие на ротационен принцип

Участниците представят допълващи оферти или се въздържат от участие, с цел да дадат възможност на всеки един от тях да представи най-ниска оферта на ротационен принцип. Ротацията може да бъде и по географски области - един изпълнител да получи цялата поръчка за пътищата в даден регион, а друг - в друг, или по вид на извършваните работи, по период от време, и т.н.

Съмнение за наличие на договаряне може да възникне, ако са налице едно или няколко от следните обстоятелства:

- избраната оферта съдържа предложения с твърде високи стойности в сравнение с прогнозната стойност на поръчката, цените за сходни работи или услуги, или средните за сектора стойности и пазарните цени;

- трайно завишени цени при всички участници;

- техническата спецификация насочва към конкретен икономически оператор, тъй като е твърде рестриктивна (особено за IT сектора и други по-специализирани технически договори), включително използването на търговски марки, без да е предвидена възможност и за представяне на еквивалент предложение за изпълнение на поръчката;

- ротация на икономическите оператори, определени за изпълнители, на регионален, професионален принцип или в зависимост от възлаганите работи;

- част от обединение/консорциум/АД и друго лице, спечелило процедурата, участва и самостоятелно в същата процедура;

- участници, които не са определени за изпълнители, се наемат като подизпълнители, вкл. неформално или скрито;

- необичайни характеристики в офертите (например разликата между отделните оферти е в размер на точен процент, печелившата оферта е на стойност точно под приемливия праг на цените, съвпадаща със заложените в бюджета цени, твърде висока, твърде близка, твърде отдалечена, съдържаща закръглени суми, непълна и т.н.);

- очевидни връзки между отделни участници, напр. съвпадащи адреси, персонал, телефонни номера и т.н.;

- квалифицирани потенциални изпълнители не подават оферти и стават подизпълнители или пък подал по-ниска оферта участник се оттегля и става подизпълнител, вкл. неформално или скрито;

Договарянето е типично за следните сектори: строителство на пътища, строителство на сгради, почистване дъното на водни източници и хранилища, електрическо оборудване, изхвърляне на отпадъци. Същото е възможно и в други сектори и обекти обществени поръчки.

**3**. Индикатори за измама при неоснователно възлагане на един изпълнител:

Тази схема често възниква в резултат на корупция, особено ако характерните белези се повтарят и са подозрителни.

Съмнение за наличие на неоснователно възлагане на един изпълнител може да възникне, ако са налице едно от следните обстоятелства:

- извършване на покупки от единствен източник в размер над или непосредствено под праговете, изискващи провеждането на процедура за възлагане на обществена поръчка;

- няколко поръчки на стойност, която е близка до праговете за провеждане на процедура за възлагане на обществена поръчка;

- незаконосъобразно разделяне на предмета на една поръчка, което е довело до неприлагане на по-тежък режим на възлагане (например отделни договори за работи и материали, като всеки от тях е на стойност под прага, изискващ провеждане на открита процедура – да се съобразят резултатите от проверката съгласно въпрос № 14 от настоящия контролен лист);

- незаконосъобразен вид процедура за възлагане – проведена е процедура по договаряне без обявление без наличие на предпоставките, визирани в чл. 90 от ЗОП.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **№** | | **Въпрос** | | | **Да/Не/НП** | | | | | **Коментар/Референция** |
| **I.** **ОТКРИВАНЕ И ОБЯВЯВАНЕ НА ПРОЦЕДУРАТА ЗА ОБЩЕСТВЕНА ПОРЪЧКА** | | | | | | | | | | |
| **I.1. Обявяване на процедурата** | | | | | | | | | | |
| 16 | | **Законосъобразен ли е приложеният ред за възлагане?**  **спазени ли са правилата за определяне на прогнозната стойност на поръчката, включително на чл. 15, ал. 4 и ал. 6 от ЗОП?**  Възложителят прилага процедурите, регламентирани в ЗОП, когато прогнозната стойност на ОП е в рамките на праговете по чл. 14 от ЗОП и праговете по регламентите по чл. 45а, ал. 1 от ЗОП – открита процедура или открита процедура с обявяване в ЕС.  Възложителят е длъжен да не разделя предмета на поръчката на части, за да заобиколи приложимия ред за възлагане по силата на чл. 15, ал. 6 от ЗОП. В случай, че вземе решение за разделено възлагане на дейностите от предмета на поръчката, при всяко отделно възлагане е длъжен да спазва приложимия към общата стойност на поръчката режим.  **(чл. 14 от ЗОП и чл. 15, ал. 4 и ал. 6 от ЗОП)**  **т. 1 или 2 от Насоките**  **Насочващи източници на информация:** прегледайте обявлението за обществена поръчка в частта за предмета на поръчката и прогнозната й стойност, както и други документи, ако е необходимо. Прегледайте договора за БФП, включително одобрения бюджет. Анализирайте допълнителна информация от одитирания обект за възложените от него обществени поръчки.  Анализирайте дали прогнозната стойност на поръчката попада в рамките на праговете по чл. 14 от ЗОП / праговете по регламентите по чл. 45а, ал. 1 от ЗОП/ праговете по чл. 45а от ЗОП. Анализирайте подлежащите на изпълнение дейности по проекта с цел да установите дали са спазени чл. 15, ал. 4 и ал. 6 от ЗОП. Анализирайте възложените от възложителя дейности с подобен характер през годината с цел да установите дали са спазени изискванията на чл. 15, ал. 4 и ал. 6 от ЗОП. При анализа използвайте информацията, съдържаща се в попълнената от бенефициента Справка. | | |  | | | | |  |
| 17 | | **Изпратено ли е обявление за обществената поръчка до съответните институции:**  **- за поръчки над праговете по чл. 45а от ЗОП – до Официален вестник на ЕС, ДВ и РОП или Официален вестник на ЕС и РОП (за откритите след 26.02.2012 г.) или**  **- за поръчки под праговете по чл. 45а от ЗОП – до ДВ и РОП или само до РОП (за откритите след 26.02.2012 г.)?**  **Спазено ли е изискването за времето на изпращане на обявлението до съответните институции, а именно:**  **- до ОВ на ЕС не по-късно от изпращането му до РОП и ДВ, ако е приложимо до ДВ, и**  **- едновременно до РОП и ДВ?**  Задължението за изпращане на обявление до Официален вестник на ЕС възниква, когато обществената поръчка е на стойност над праговете по чл. 45а от ЗОП.  Задължението за изпращане на обявление до РОП възниква, когато обществената поръчка е на стойност над праговете по чл. 14, ал. 1 от ЗОП.  **Важно!** При електронно въвеждане на информацията в РОП АОП изпраща **служебно** до ДВ обявлението за ОП (за процедури, открити преди 26.02.2012 г.).  При електронно подаване на информацията АОП може да изпрати обявлението и до ОВ на ЕС, ако са спазени изискванията на чл. 40а, ал. 2 от ППЗОП.  При разлики в датите на изпращане на обявлението до АОП, ДВ и ОВ на ЕС е необходимо да се направи анализ дали е извършено нарушение на чл. 64, ал. 1 от ЗОП и чл. 45а, ал. 10 от ЗОП (ДВ, бр. 93/2011 г.), т.е. изпълнено ли е задължението за едновременно изпращане на обявлението до ДВ и АОП и/или за изпращане на обявлението до ОВ на ЕС най-късно с изпращането му ДВ и АОП.  **(чл. 45а, ал. 1 и ал. 10 от ЗОП (ДВ, бр. 93/2011 г.)**  **(чл. 76, ал. 1 от ЗОП)**  **(чл. 40, ал. 2 от ППЗОП (ДВ, бр. 53/2006 г.)/ чл. 40a, ал. 1 или ал. 2 от ППЗОП (ДВ, бр. 3/2009 г.)**  **т. 1 от Насоките**  **Насочващи източници на информация:** прегледайте обявлението за обществената поръчка в частта относно датата на изпращане на обявлението (т. VІ.5), писма за изпращане до ДВ.  **Използвайте таблица № 1**  Анализирайте датите на изпращане на обявлението за обществената поръчка до ОВ на ЕС, до ДВ и до АОП.  При разлики в датите на изпращане на обявлението до АОП, ДВ и ОВ на ЕС е необходимо да се направи анализ дали е извършено нарушение на чл. 64, ал. 1 от ЗОП и чл. 45а, ал. 10 от ЗОП (ДВ, бр. 93/2011 г.), т.е. изпълнено ли е задължението за едновременно изпращане на обявлението до ДВ и АОП и/или за изпращане на обявлението до ОВ на ЕС най-късно с изпращането му ДВ и АОП. | | |  | | | | |  |
| **I.2. Срок за получаване на офертите** | | | | | | | | | | |
| 18 | **Срокът за получаване на заявления за участие законосъобразен ли е, включително спазени ли са условията за намаляването му, ако има такива?**  Ако срокът за получаване на заявленията за участие не е намаляван, между датата на **ИЗПРАЩАНЕ** на обявлението за обществената поръчка и крайната дата за получаване на заявленията следва да има минимум 37 дни.  **Внимание!** Датата, на която е **публикувано** обявлението в РОП, ДВ и ОВ на ЕС, е **БЕЗ ЗНАЧЕНИЕ** за изчисляване срока за получаване на заявленията за участие.  **(чл. 76 от ЗОП)**  **т. 3 от Насоките**  **Насочващи източници на информация:** прегледайте обявлението за обществената поръчка в частта относно срока за получаване на заявленията (т. ІV. 3.4.) и датата на изпращане на документа (т. VІ.5), писма, удостоверяващи електронното подаване на документите.  Анализирайте:  - дата на изпращане на обявлението за ОП;  - крайната дата за получаване на заявленията за участие;  - броят на календарните дни между двете дати.  **За чл. 76, ал. 2 от ЗОП** анализирайте**:**  - дали обявлението за ОП е изпратено по електронен път (седем календарни дни).  **За чл. 76, ал. 3 от ЗОП** анализирайте:  - дали са възникнали обстоятелства от изключителна спешност, в резултат на които е невъзможно спазването на срока по чл. 76, ал. 1 от ЗОП;  - дали възложителят е посочил в обявлението за обществена поръчка конкретните обстоятелства от изключителна спешност;  - дали срокът за подаване на заявленията за участие е минимум 15 календарни дни;  - дали срокът за подаване на заявленията за участие е минимум 10 календарни дни, когато обявлението за ОП е изпратено по електронен път. | | | |  | | | | |  |
| 19 | **Срокът за получаване/закупуване на документацията за участие законосъобразен ли е?**  Срокът за получаване/ закупуване на документацията за участие следва да е до 10 дни преди изтичането на срока за получаване на заявленията за участие, а за поръчките при опростени правила – до 7 дни.  **Внимание!** Когато се удължава срокът за получаване на заявленията за участие, задължително се променя и срока за получаване/закупуване на документацията за участие.  Ако срокът за получаване на заявленията за участие е намален при наличие на основанията по чл. 76, ал. 3 от ЗОП, срокът за закупуване/получаване на документацията за участие е 3 **РАБОТНИ** дни преди изтичане на срока за получаване на заявленията за участие.  **(чл. 28, ал. 6 и ал. 7 от ЗОП)**  **т. 4 от Насоките**  **Насочващи източници на информация:** прегледайте обявлението за обществената поръчка в частта относно срока за получаване на заявленията за участие (т. ІV. 3.4)  Анализирайте:  - крайната дата за получаване/закупуване на документация за участие;  - крайната дата за получаване на заявленията за участие;  - броят на календарните дни между двете дати, който следва да е 10 дни, 7 дни за поръчки при опростени правила или 3 дни при условията на чл. 76, ал. 3 от ЗОП.  При съотношение по-малко от 80 % между срока за получаване на заявленията за участие и срока за закупуване на документацията за участие формулирайте констатация. Ако срокът за получаване на заявленията за участие е удължаван, при изчисляване на съотношението е необходимо да вземете предвид удължените срокове.  Финансовото влияние на нарушението се изчислява в зависимост от определеното съотношение по реда на т. 4 от Насоките. Ако съотношението е в рамките на 75 – 80 %, финансовото влияние на нарушението може да се намали на 2 %. | | | |  | | | | |  |
| 20 | **За процедури, открити след 26.02.2012 г.:**  **В случай, че е извършена промяна в обявлението за ОП и/ или документацията за участие, същата законосъобразна ли е по отношение на:**  **- обхвата,**  **- сроковете за провеждане на процедурата (срок за получаване на заявленията за участие, срок за закупуване на документацията за участие, дата за първо публично заседание на комисията) и**  **- начина на обявяване – до ОВ и РОП?**  Съгласно чл. 27а от ЗОП възложителят може да направи **еднократно** промени в обявлението за ОП и/или документацията за участие, свързани с осигуряване на законосъобразното провеждане на процедурата, отстраняване на слабости и/или явна фактическа грешка.  **Внимание!** Повече от една промяна не се допуска, когато се отнася до първоначално обявените условия. В случаите, когато се удължават само сроковете за провеждане на процедурата, **се допуска повече от едно решение за промяна.**  Актът, с който се прави промяната, е решение за промяна.  Промяната може да обхваща всички изисквания за възлагане на поръчката, с изключение на дейностите и/или доставките по обявения предмет на поръчката, когато се прави до 14 дни от ПУБЛИКУВАНЕ на обявлението.  След изтичането на този срок изменението може да обхваща само срока за получаване на заявленията (чл. 27а, ал. 7 от ЗОП).  С решение за промяна се удължават и сроковете за провеждане на процедурата (срок за получаване на заявленията за участие, срок за закупуване/ получаване на документацията за участие, дата за публично отваряне на заявленията за участие). В чл. 27а, ал. 8 от ЗОП са уредени две хипотези, в които задължително се удължават сроковете за провеждане на процедурата – при недостатъчен срок за получаване на офертите и при недостатъчен срок за отразяване на разяснение на възложителя  **Внимание!** Когато промяната засяга критериите за подбор, изискванията към офертата или изпълнението на поръчката, срокът за получаване на заявленията задължително се удължава.  **(чл. 27а, чл. 29, ал. 2 от ЗОП)**  **т. 3, 4 и 5 от Насоките**  **Насочващи източници на информация:** прегледайте решението за промяна, ако има такова.  Анализирайте:  - акта, с който е направена промяната, и дали същият е изпратен съответно до ОВ на ЕС и РОП или само РОП. ОБЪРНЕТЕ ВНИМАНИЕ ДАЛИ ЗА ИЗМЕНЕНИЕТО СА УВЕДОМЕНИ ВСИЧКИ ИНСТИТУЦИИ, а именно ОВ, РОП и ДВ;  - датата, на която е направена промяната, дали е в правно установените срокове;  - обхвата на промяната;  - сроковете за провеждане на процедурата след промяната – срок за получаване на заявленията, срок за закупуване/получаване на документация за участие, дата за първо публично заседание на комисията за провеждане на процедурата. В тази връзка анализирайте дали възложителят е изпълнил задължението си за удължаването им, ако е възникнало за него такова. | | | | |  | | |  | |
| 21 | **За поръчки, открити преди 26.02.2012 г.:**  **Удължаван ли е срокът за получаване на заявления за участие? Ако „Да”:**  - **спазено ли е ограничението удълженият срок да не надвишава повече от 30 календарни дни?**  **- изпратено ли е решението за удължаване на срока до ДВ и РОП?**  **- изпратено ли е решението за удължаване на срока до ОВ на ЕС?**  Възложителят е длъжен да удължи срока за получаване на заявленията за участие, когато 1) първоначално обявеният срок е недостатъчен и 2) е необходимо разглеждане на място на допълнителни документи към документацията за участие и/или оглед на мястото на изпълнение на поръчката.  Възложителят може да удължи срока за получаване на заявленията за участие, ако в определения срок за получаване на заявленията за участие, не е постъпила нито едно заявление за участие.  **(чл. 65, ал. 2 и ал. 3 от ЗОП)**  **Насочващи източници на информация:** решение за удължаване на срока за получаване на заявленията за участие, както и други документи, обосноваващи взетото решение – докладни записки, извлечения от регистри за получените заявления за участие, писма на заинтересовани лица.  **т. 3, 4 и 5 от Насоките**  Анализирайте:  - дали решението за удължаване на срока за получаване на заявленията за участие е издадено преди изтичане на срока за получаване на заявленията за участие;  - с колко календарни дни е удължен срока за получаване на заявленията за участие;  - дати, на които решението за удължаване е изпратено до ДВ и РОП/съответно ОВ на ЕС;  - дали в срока за получаване на заявленията за участие има постъпили заявления и ако да, колко и на кои кандидати;  - дали е налице потребност от разглеждане на място на допълнителни документи към документацията за участие и/или оглед на мястото на изпълнение на поръчката (потребността е налице, ако са постъпили искания от заинтересовани лица за удължаване на срока). | | | | |  | | |  | |
| 22 | **Възложителят изпълнил ли е задължението по чл. 27а, ал. 8 от ЗОП (в сила от 26.02.2012 г.) или по чл. 65, ал. 2 от ЗОП (в сила преди 26.2.2012 г.) за удължаване срока за получаване на офертите ?**  Проверете дали са възникнали предпоставките по чл. 27а, ал. 8 от ЗОП (в сила от 26.02.2012 г.) или чл. 65, ал. 2 от ЗОП (в сила преди 26.02.2012 г.), а именно:   * дали първоначално определеният срок е недостатъчен за изготвяне на офертите, включително поради необходимост от разглеждане на място на допълнителни документи към документацията или оглед на мястото на изпълнение; * дали от предоставяне на разяснението от възложителя до крайния срок за получаване на офертите остават по-малко от 6 дни, а за поръчки при опростени правила – най-малко три дни.   Отговор НП се поставя само ако при провеждане на процедурата срокът за получаване на офертите е удължаван на основание чл. 27а, ал. 8 от ЗОП (в сила от 26.02.2012 г.) или на основание чл. 65, ал. 2 от ЗОП (в сила преди 26.02.2012 г.).  Въпросът Е ПРИЛОЖИМ за всички процедури НЕЗАВИСИМО ОТ ВРЕМЕТО НА ТЯХНОТО ОТКРИВАНЕ – преди изменението, влязло в сила от 26.02.2012 г., или след изменението. Целта на проверката е да се установи дали за възложителя е възникнало задължение за удължаване на срока за получаване на офертите.  **(чл. 27а, ал. 8 от ЗОП)**  **(чл. 65, ал. 2 от ЗОП)**  **Насочващи източници на информация:** писма до възложителя с искане за удължаване на срока, други документи, сочещи необходимост от удължаване на сроковете;дадени разяснения от възложителя.  **т. 3, 4 и 5 от Насоките**  Анализирайте:  **За чл. 27а, ал. 8, т. 1 от ЗОП:**  - дали е налице потребност от разглеждане на място на допълнителни документи към документацията за участие и/или оглед на мястото на изпълнение на поръчката (потребността е налице, ако са постъпили искания от заинтересовани лица за удължаване на срока);  **За чл. 27а, ал. 8, т. 2 от ЗОП:**  - дата, на която са изпратени разясненията по документацията за участие;  - броят на дните между датата на изпращане на разяснението и датата, на която изтича срокът за получаване на заявленията. | | | | |  | | |  | |
| **I.3 Условия за възлагане на обществената поръчка** | | | | | | | | | | |
| 23 | **Обявлението за обществена поръчка съдържа ли изискуемата информация по чл. 25, ал. 2 и ал. 3 от ЗОП:**   1. обект и предмет на поръчката, както и количество или обем, включително на обособените позиции; 2. размер на гаранциите за участие и изпълнение; 3. критерий за оценка на офертите и показателите за оценка при критерий „икономически най-изгодна оферта“; 4. възможност за предоставяне на варианти на офертите (ако е приложимо за случая); 5. възможност за предоставяне на оферти за една или няколко обособени позиции; 6. място и срок за закупуване на документацията за участие; 7. място и срок за получаване на заявленията и изменения в срока, ако има такива; 8. място и дата на отваряне на офертите; 9. изисквания за създаване на юридическо лице при участници обединения (ако е приложимо); 10. дали поръчката е свързана с проект на ЕС; 11. обективни и недискриминационни критерии или правила, които възложителят ще приложи при подбора на кандидатите?   **(чл. 25, ал. 2, ал. 3 и ал. 4 от ЗОП; чл. 75 от ЗОП)**  **Насочващи източници на информация:** прегледайте обявлението за обществената поръчка.  **т. 8 от Насоките**  Във всеки случай, в който се установи, че в обявлението липсват количество или обем на поръчката, следва да се изведе нарушение на чл. 25, ал. 2, т. 3 от ЗОП и да се анализира финансовото влияние на нарушението в съответствие с т. 8 от Насоките. | | |  | | | |  | | |
| 24 | **Ако възложителят в обявлението за обществената поръчка е ограничил броя на кандидатите, които ще покани да представят оферти, броят достатъчен ли е, за да се гарантира свободна и лоялна конкуренция?**  При ограничени процедури възложителите могат да включат в обявлението и ограничение на броя кандидати, които ще бъдат поканени да представят оферти, да преговарят или да участват в диалог, при условие че има достатъчен брой кандидати, които отговарят на изискванията. Този брой не може да бъде по-малко от 5 (3 при специалните поръчки). В тези случаи в обявлението се посочват обективни и недискриминационни критерии или правила, които възложителите възнамеряват да приложат, минималният брой кандидати, които ще бъдат поканени, а по преценка на възложителя - и максималният им брой. Броят на поканените кандидати трябва да е достатъчен, за да се гарантира свободна и лоялна конкуренция.  **(чл. 75 от ЗОП)**  **Насочващи източници на информация:** прегледайте обявлението за обществената поръчка.  **т. 8 от Насоките**  Преценете броя на кандидатите, които ще покани да представят оферти, ако възложителят е ограничил броят им в обявлението за обществена поръчка. | | |  | | | |  | | |
| 25 | **За случаите, когато е ограничен броят на кандидатите, които ще бъдат поканени да подадат оферта:**  **Посочените от възложителя критерии и правила за подбор на кандидатите по чл. 75, ал. 1 от ЗОП обективни и недискриминационни ли са?**  В обявлението за поръчката възложителят е длъжен да посочи критериите и правилата, въз основа на които ще бъде ограничен броя на кандидатите, които ще бъдат поканени да подадат оферта. Тези критерии и правила следва да обективни и недискриминационни.  **(чл. 75 от ЗОП)**  **Насочващи източници на информация:** обявление за обществена поръчка.  **т. 8 от Насоките**  При ограничената процедура възложителят е длъжен да посочи в обявлението за обществена поръчка обективни и недискриминационни критерии или правила, които ще приложи при подбора на кандидатите. | | |  | | | |  | | |
| 26 | **Законосъобразни ли са размерите на гаранцията за участие и гаранцията за изпълнение, посочени в обявлението за ОП?**  Гаранцията за участие следва да не надхвърля 1% от прогнозната стойност на поръчката.  Гаранцията за изпълнение следва да не надвишава повече от 5 % / 3 % от стойността на договора.  **(чл. 59, ал. 2 и ал. 3 от ЗОП)**  **т. 9 от Насоките**  **Насочващи източници на информация:** прегледайте обявлението за обществената поръчка (ІІІ.1.1).  Преценете дали гаранцията за участие и гаранцията за изпълнение са определени в допустимите размери по чл. 59, ал. 2 и ал. 3 от ЗОП. Преценката за законосъобразността на размера им се прави по всяка обособена позиция поотделно (ако има такива). | | |  | | | |  | | |
| 27 | **Предметът на обществената поръчка, посочен в обявлението за ОП и документацията за участие, и заложените изисквания в техническите спецификации осигуряват ли спазване на принципите за свободна и лоялна конкуренция, равен достъп и недопускане на дискриминация на лицата?**  Възложителят е длъжен да формулира предмета на ОП в обявлението за ОП и останалата част от документацията за участие достатъчно пълно, ясно и без да използва дискриминационни елементи (пр. когато предметът е зададен твърде общо или неизчерпателно, е невъзможно да се идентифицират конкретните дейности, подлежащи на изпълнение).  **Внимание!** Когато предметът е обособен в позиции, е необходимо да се направи задълбочен анализ доколко групирането на дейностите по позициите (и в рамките на една позиция също) е дискриминационно.  Възложителят трябва да определи техническите спецификации, съобразявайки се с изискванията на чл. 30 от ЗОП и § 1, т. 30 и т. 31 от ДР на ЗОП.  Техническите спецификации трябва да дават възможност за равен достъп на лицата за участие в процедурата и да не създават необосновани пречки пред конкуренцията.  Техническите спецификации не трябва да се определят чрез посочване на конкретен модел, източник, процес, търговска марка, патент, тип, произход или производство, за да се облагодетелстват или елиминират определени лица или стоки. При изключителни случаи е допустимо използването на подобно описание, ако след него са добавени думите „или еквивалент”.  **Важно!** Технически спецификации се изготвят при всички обекти обществени поръчки – доставки, услуги и строителство. В тази връзка за справка § 1, т. 30 и т. 31 от ДР на ЗОП.  **(чл. 2 във връзка с чл. 25, ал. 5 от ЗОП)**  **(чл. 30 от ЗОП и § 1, т. 30 и т. 31 от ДР на ЗОП)**  **(чл. 32, ал. 1 и ал. 2 от ЗОП)**  **Насочващи източници на информация:** прегледайте обявлението за обществената поръчка в частта относно обекта на поръчката (т. ІІ.1.1., ІІ. 1.2., ІІ.2.1.), както и документацията за участие в частта относно описанието на предмета на поръчката, техническите спецификации (включително количествени сметки и др.), изискванията относно вариантите на офертите (ако е приложимо), проекта на договор.  **т. 11 и 12 от Насоките**  Анализирайте посочените насочващи източници с цел да установите дали предметът на ОП е дефиниран достатъчно пълно, ясно и без дискриминационни елементи.  Анализирайте техническите спецификации, за да оцените дали са приложени изискванията на цитираните правни норми. | | |  | | | |  | | |
| 28 | **За процедури, приключващи с рамково споразумение:**  **Налице ли е предотвратяване, ограничаване или нарушаване на конкуренцията при сключване на рамковото споразумение?**  Възложителят е длъжен да не сключва рамково споразумение, ако предотвратява, ограничава или нарушава конкуренцията по силата на чл. 93а, ал. 5 от ЗОП. Забраната се отнася не само до предмета на поръчката, но и до всички останали изисквания на възложителя.  **Внимание!** Когато предметът е обособен в позиции, е необходимо да се направи задълбочен анализ доколко групирането на дейностите по позициите (и в рамките на една позиция също) е дискриминационно.  **(чл. 93а, ал. 5 от ЗОП)**  **Насочващи източници на информация:** прегледайте обявлението за обществената поръчка в частта относно обекта на поръчката (т. ІІ.1.1., ІІ. 1.2., ІІ.2.1.), условията за участие (т. ІІІ.2.1., т. ІІІ.2.2., т. ІІІ.2.3.), както и документацията за участие в частта относно описанието на предмета на поръчката, техническите спецификации, изискванията относно вариантите на офертите (ако е приложимо), проекта на договор.  **т. 9, 11 и 12 от Насоките**  Анализирайте предмета на поръчката при процедури, приключващи с рамково споразумение, за да установите налице ли е нарушаване на забраната по чл. 93а, ал. 5 от ЗОП. | | |  | | | |  | | |
| 29 | **При поръчки с обект строителство:**  **Включени ли са в предмета на поръчката услуги или доставки, които не са свързани с изпълнението на строителството?**  Възложителят е длъжен, когато определя подлежащите на изпълнение дейности, да не включва в предмета на поръчки за строителство услуги или доставки, които не са необходими за неговото изпълнение.  При анализа на дейностите, включени в предмета на поръчката, е необходимо да се има предвид легалното определение за строителство, съдържащо се в чл. 3, ал. 1, т. 3, б. „а”- б. „в” от ЗОП.  **(чл. 15, ал. 7 от ЗОП, чл. 3, ал. 1, т. 3 от ЗОП)**  **Насочващи източници на информация:** прегледайте обявлението за обществената поръчка в частта относно обекта на поръчката (т. ІІ.1.1., ІІ. 1.2., ІІ.2.1.), както и документацията за участие в частта относно описанието на предмета на поръчката, техническите спецификации (по-специално количествените сметки), проекта на договор.  **т. 11 от Насоките**  Анализирайте предмета на поръчката и по-специално техническите спецификации, включително количествените сметки, за да установите дали в предмета на поръчката са включени доставки и услуги, които не са необходими за изпълнението на строителството. | | |  | | | |  | | |
| 30 | **Критериите за подбор (минималните изисквания към финансовото и икономическо състояние, техническите възможности и професионална квалификация на участниците) посочени ли са изчерпателно в обявлението за ОП?**  **Документите за доказване на критериите за подбор посочени ли са изчерпателно в обявлението за ОП?**  В случай, че възложителят е определил критерии за подбор, той е длъжен да определи и документите, с които се доказва изпълнението им (чл.25, ал.2, т. 6 от ЗОП). Възложителите нямат правно основание да изискват представяне на документи по чл. 50 и чл. 51 от ЗОП, без да са определили съответни критерии за подбор.  В обявлението за поръчката възложителят е длъжен да посочи изчерпателно всички критерии за подбор, както и всички документи, които изисква във връзка с тях.  **(чл. 25, ал. 2, т. 6 от ЗОП във връзка с чл. 2, ал. 1, т. 1 от ЗОП и чл. 50, ал. 1 и чл. 51, ал. 1 от ЗОП)**  **Насочващи източници на информация:** обявление, документация за участие.  **т. 8 от Насоките**  **използвайте таблица № 2**  Анализирайте критериите за подбор и документите за доказването им. Прегледайте обявлението за обществената поръчка в частта относно условията за участие (т. ІІІ.2.1., т. ІІІ.2.2., т. ІІІ.2.3.), както и документацията за участие в цялост. Изисквания към годността на участниците и документи за доказването им е най-вероятно да са формулирани в следните части на документацията за участие - относно изискванията към годността на участниците, указанията за подготовка на офертите. Тъй като в практиката се срещат случаи, в които тези изисквания се изброяват във всички части на документацията за участие (несистематично), е необходимо да се анализира същата задълбочено в цялост, включително и в нейните приложения. | | |  | | | |  | | |
| 31 | **При критерий за оценка „икономически най-изгодна оферта”:**  **Включени ли са в обявлението за ОП и в методиката за оценка на офертите като показатели за оценка критерии за подбор на участниците?**  Съгласно § 1, т. 8 от ДР на ЗОП показателите за оценка следва да са пряко свързани с предмета на поръчката. Регламентирана е забрана като показатели за оценка на офертите да се включват критерии за подбор на участниците. Забраната се отнася до всички критерии за подбор, а не само до тези, които са използвани от възложителя при конкретната процедура. Обхватът на забраната включва както показателите за оценка, така и подпоказателите и всички компоненти на оценката, определени от възложителя в методиката.  **(§ 1, т. 8 от ДР на ЗОП)**  **(чл. 25, ал. 9 и ал. 10 от ЗОП, ДВ бр. 93/2011 г.)**  **Насочващи източници на информация:** прегледайте обявлението за обществената поръчка в частта относно критериите за възлагане (т. ІV.2.) и документацията за участие в частта относно методиката за оценка на офертите.  **т. 9 от Насоките**  Анализирайте всички показатели за оценка на офертите с тяхната относителна тежест, включително подпоказателите и компонентите за оценяване (ако има такива), съдържащи се в методиката за оценка и обявлението за обществената поръчка. Анализирайте и установете дали показателите, включително и всички подпоказатели и параметри за оценка предвиждат оценяване на финансовото и икономическо състояние на участниците, техните технически възможности и професионална им квалификация. | | |  | | | |  | | |
| 32 | **Формулирани ли са условия или изисквания, които дават предимство или необосновано ограничават участието на лица в процедурата?**  **Формулирани ли са незаконосъобразни изисквания в процедурата?**  Условията или изискванията могат да се отнасят както до критериите за подбор и показателите за оценка, така и до други условия или изисквания на възложителя. За да се заключи дали едно изискване противоречи на чл. 25, ал. 5 от ЗОП, е необходимо да се направи анализ доколко същото е съобразено с предмета и сложността на поръчката, обема, характера и количеството й. Неясните изисквания също са предпоставка за неравно третиране и допускане на дискриминация на участниците.  При анализа е необходимо да се има предвид, че относимият период на придобиване на опита е правно уреден в чл. 51, ал. 1, т. 1 и т. 2 от ЗОП – 3 години – за доставки и услуги и 5 години – за строителство.  **ВАЖНО!** Формулираните изисквания следва да са от една страна съобразени с предмета на поръчката, а от друга – да бъдат пропорционални на нейната стойност, обем и количество.  **(чл. 25, ал. 5, 6, 7 и ал. 8 от ЗОП, ДВ бр. 93/2011 г.)**  **(чл. 2, ал. 1, т. 3 от ЗОП)**  **(чл. 75, ал. 2 от ЗОП)**  **Насочващи източници на информация:** прегледайте обявлението за обществената поръчка и документацията за участие.  **т. 9 и 10 от Насоките**  За обществени поръчки с предмет, обособен в позиции:  Анализът за липса на ограничителни изисквания, критерии за подбор/ други изисквания към участниците се прави самостоятелно по отношение на всяка обособена позиция.  При ограничената процедура възложителят е длъжен да посочи в обявлението за обществена поръчка обективни и недискриминационни критерии или правила, които ще приложи при подбора на кандидатите. | | |  | | | |  | | |
| 33 | **Методиката за оценка на офертите законосъобразна ли е, включително съдържа ли точни указания за определяне на оценката по всеки показател и за определяне на комплексната оценка?**  Възложителят е длъжен в методиката за оценка да даде точни и ясни указания за определяне на оценката по показателите и за определяне на комплексната оценка на офертата. Изискването се отнася до всички показатели и подпоказатели за оценка, както и до компонентите на оценяване.  **ВАЖНО!** Методиката за оценка следва да информира заинтересованите лица по какъв начин да подготвят офертите си, за да получат максимален брой точки.  **(чл. 28, ал. 2 от ЗОП)**  **Насочващи източници на информация:** методика за оценка на офертите, както и останалата част от документацията за участие, която е свързана с описаните в методиката указания.  **т. 8 или 9 от Насоките**  Анализирайте методиката за оценка и свързаните части на документацията за участие. Обърнете внимание на относителната тежест на всеки от показателите за оценка, на предвидената скала/стъпка, на инструкциите за начина на определяне на оценката по всеки показател и за определяне на комплексната оценка. Обърнете внимание на начина на присъждането на оценките и доколко съгласно ДУ то е обвързано с обективни обстоятелства. | | |  | | | | . | | |
| 34 | **В обявлението за ОП и /или документацията за участие възложителят изискал ли е от кандидатите да представят оферта при предварителния подбор?**  Възложителят няма право да изисква от кандидатите да представят оферта в рамките на предварителния подбор.  **(чл. 78, ал. 5 от ЗОП)**  **Насочващи източници на информация:** обявлението за обществена поръчка, документацията за участие.  **т. 9 от Насоките**  Анализирайте обявлението за обществена поръчка и документацията за участие с цел да установите дали възложителят е изискал от кандидатите да представят и оферти в рамките на предварителния подбор. | | |  | | | |  | | |
| **ІІ. ПРОВЕЖДАНЕ НА ПРОЦЕДУРАТА ЗА ОБЩЕСТВЕНА ПОРЪЧКА** | | | | | | | | | | |
| **ІІ. 1 Искания за разяснения по документацията за участие** | | | | | | | | | | |
| 35 | **Спазен ли е срокът за отговор на постъпилите искания за разяснение по документацията за участие ?**  Възложителят е длъжен да даде отговор на заинтересованите лица в 4-дневен срок от постъпването на искането за разяснение.  **Обърнете внимание, че съгласно чл. 81, ал. 7 от ЗОП кандидатите могат да искат разяснения не само в срока за получаване на заявленията за участие, но и в срока за получаване на офертите, които при този вид процедура са различни.**  *Забележка:* Срокът за отговор е 4-дневен от юли 2010 г. по чл. 29 от ЗОП. Когато става въпрос за искания за разяснения във връзка с изпратената покана за участие, срокът за отговор е 3-дневен.  **(чл. 29, ал. 1, чл. 81, ал.7 от ЗОП)**  **Насочващи източници на информация:** прегледайте постъпилите искания за разяснения и дадените отговори.  **т. 8 или 9 от Насоките**  **използвайте таблица № 3**  За всяко постъпило искане поотделно анализирайте и документирайте в таблица (в колона референции):  - датата, на която е постъпило искането за разяснение, включително и наименованието на подателя;  - датата, на която е изпратен отговора на поисканото разяснение, както и получателите. | | |  | | | |  | | |
| 36 | **Даденото от възложителя разяснение променя ли съдържанието на изискванията, съдържащи се в документацията за участие?**  Възложителят няма право да променя изискванията, съдържащи се в документацията за участие, с разясненията по нея – нито да допълва, нито да изменя, нито да отменя изисквания. Информацията в отговорите следва да не противоречи на тази, съдържаща се в документацията за участие.  **(чл. 29, ал. 1 и чл. 81, ал. 7 от ЗОП)**  **Насочващи източници на информация:** прегледайте изпратените до участниците отговори, както и документацията за участие, включително обявлението за обществената поръчка.  **т. 8 или 9 от Насоките**  Анализирайте дали дадените отговори на практика изменят изисквания, съдържащи се в документацията за участие.  Ако с разяснението се променят изисквания, следва да се формулира констатация. Същата ще има финансово влияние, ако изменението се отнася до изисквания от обявлението за обществена поръчка. | | |  | | | |  | | |
| **ІІ. 2 Получаване и регистриране на офертите** | | | | | | | | | | |
| 37 | **Регистрирани ли са всички разгледани и оценени заявления и оферти?**  Всички получени заявления и оферти трябва да са регистрирани в деловодната система и/или регистър на получените заявления/оферти.  Относно заявленията чл. 78, ал. 1 от ЗОП препраща към чл. 57, ал. 4 от ЗОП, т.е. заявленията следва да се записват във входящ регистър. В същото време заявлението може да се представи и по факс или се заявява по телефона.  Когато заявлението за участие се съобщава по телефона, кандидатът трябва да го потвърди писмено преди изтичането на срока за получаване на заявления.  Когато заявлението за участие е изпратено по факс, възложителят може да задължи кандидата да го потвърди с писмо, изпратено с обратна разписка или по електронен път. Това изискване, както и срокът за получаване на писменото потвърждение, трябва да бъдат посочени в обявлението за обществена поръчка.  **(чл. 57, aл. 3 и ал. 4 от ЗОП)**  **(чл. 78 и чл. 82 от ЗОП)**  **Насочващи източници на информация:** извлечение от деловодната система и/ или регистър на получените оферти, други документи.  **т. 16 от Насоките** | | |  | | | |  | | |
| ІІ.3 Назначаване на комисия за провеждане на процедурата | | | | | | | | | | |
| 38 | **Декларирана ли е липсата на обстоятелствата по чл. 35, ал. 1 и ал. 2 от ЗОП от всички членове на комисията и консултантите (ако има такива), след получаване списъка с постъпилите заявления за участие?**  Членовете на комисията за провеждане на процедурата и консултантите, ако има такива, са длъжни да подадат декларации за обстоятелствата по чл. 35, ал. 1 и ал. 2 от ЗОП **след получаване списъка на постъпилите заявления/оферти**.  **(чл. 35, ал. 3 от ЗОП)**  **(чл. 79, ал. 1 от ЗОП)**  **Насочващи източници на информация:** прегледайте подписаните декларации и протокола за работата на комисията в съответната част.  **т. 21 от Насоките**  Анализирайте:  - броя на членовете на комисията и нейните консултанти,  - датата на получаване на списъка с постъпилите оферти,  - броя на подадените декларации,  - датата на подаване на декларациите,  - съдържанието на декларациите.  При наличие на индикатори за свързаност на възложителя или членовете на комисията с лица, имащи отношение към офертата на спечелилия участник, следва да се направят допълнителни проверки, вкл. в официални регистри и други публични източници на информация. | | |  | | | |  | | |
| **ІІ.4 Работа на комисията за провеждане на процедурата при разглеждане на заявленията за участие** | | | | | | | | | | |
| 39 | **Публичните заседания на комисията (за разглеждане на заявленията и за отваряне на офертите) проведени ли са законосъобразно?**  **(чл. 79, ал. 2; чл. 82, ал. 5 от ЗОП)**  **Насочващи източници на информация:** прегледайте протоколите за работата на комисията.  **т. 16 от Насоките**  Анализирайте дали датата и мястото на проведеното публично заседание съвпадат с датата и мястото на публичното заседание съгласно обявлението за ОП. Ако има разлики, анализирайте дали са уведомени писмено всички кандидати/участници в процедурата.  Анализирайте дали е проведено публичното заседание за отваряне на офертите и дали кандидатите/участниците са уведомени в подходящ срок и по подходящ начин. | | |  | | | |  | | |
| 40 | **За процедури, открити след юли 2010 г.:**  **Изпратен ли е на всички кандидати в процедурата протоколът по чл. 68, ал. 7 от ЗОП, ДВ, бр. 93/2011 г.?**  **(чл. 68, ал. 7-10 от ЗОП, ДВ, бр. 93/2011 г. )**  **(чл. 79, ал. 2 от ЗОП)**  **Насочващи източници на информация:** прегледайте писмата, с които е изпратен протокола на кандидатите, както и други документи, свързани с установяването на подлежащите на проверка факти, ако е необходимо.  **т. 16 от Насоките**  Анализирайте датата и адресатите на писмата, с които е изпратен протоколът. | | |  | | | |  | | |
| 41 | **За процедури, открити след юли 2010 г.:**  **При прегледа на заявленията правилно ли са установени всички липсващи документи и/или несъответствия с критериите за подбор или с други изисквания на възложителя на отстранените във връзка с тези документи кандидати?**  При прегледа на документите, съдържащи се в заявленията, комисията е длъжна да установи всички липсващи документи и несъответствия в критериите за подбор и другите изисквания на възложителя .  **Насочващи източници на информация:** прегледайте протокола за работата на комисията и офертите на отстранените кандидати в частта на документите от заявленията и допълнително представените документи.  **т. 13-15, 17 от Насоките**  Анализирайте:  - офертите на ОТСТРАНЕНИТЕ кандидати в случай, че са отстранени във връзка с нередовности на документите, съдържащи се в заявленията;  - установените от комисията нередовности и  - изисканите от участниците документи за отстраняването им.  Установете дали комисията е действала правилно спрямо кандидата. Анализът се прави за всеки отстранен кандидат поотделно с цел да се потвърди законосъобразността на действията на комисията. | | |  | | | |  | | |
| 42 | **Ако броят на кандидатите, които отговарят на изискванията, посочени в обявлението, надвишава обявения максимален брой на лицата, които ще бъдат поканени да представят оферти, комисията извършила ли е подбор въз основа на посочените в обявлението обективни и недискриминационни критерии?**  Възложителят може (но не е длъжен) да посочи максималния брой кандидати.  Възложителят посочва в обявлението за обществена поръчка обективни и недискриминационни критерии или правила, които ще приложи при подбора на кандидатите. Комисията е длъжна да приложи тези критерии или правила при спазването на принципите на равнопоставеност и недопускане на дискриминация.  **(чл. 79, ал. 4; чл. 75, ал. 2 от ЗОП)**  **Насочващи източници на информация:** прегледайте съответните документи от заявленията на кандидатите, протоколите за работата на комисията и решението за класиране.  **т. 13 от Насоките**  Анализирайте дали обявените от възложителя обективни и недискриминационни критерии или правила, са приложени точно и обективно по отношение на подадените заявления. | | |  | | | |  | | |
| 43 | **Законосъобразен ли е броят на поканените кандидати?**  Възложителят е длъжен да покани кандидати, чийто брой е достатъчен, за да се гарантира свободна и лоялна конкуренция.  В случай, че възложителят не е включил в обявлението ограничение на броя на кандидатите, които ще бъдат поканени да подадат оферти, той е длъжен да покани всички кандидати, които отговарят на критериите за подбор и на минималните изисквания за технически възможности.  В случай че възложителят е включил в обявлението ограничение на броя на кандидатите, които ще бъдат поканени да подадат оферти, той е длъжен да покани такъв брой кандидати, който най-малко да бъде равен на предварително определения минимум.  Когато броят на кандидатите, отговарящи на критериите за подбор и на минималните изисквания, е под посочения в обявлението минимум, възложителят може да продължи процедурата, като покани всички кандидати, които притежават необходимите възможности.  Възложителят не може да покани да подадат оферти лица, които не са подали заявление за участие, или кандидати, които не притежават необходимите възможности.  **(чл. 75, ал. 1; чл. 79, ал. 6-8, 11 от ЗОП)**  **Насочващи източници на информация:** прегледайте протоколите от работата на комисията, назначена от възложителя и решението за обявяване на кандидатите, които ще бъдат поканени да представят оферти. В решението се включват и кандидатите, които не отговарят на обявените от възложителя изисквания и мотивите за това.  **т. 13 от Насоките**  Анализирайте дали възложителят е поканил необходимият брой допустими кандидати. | | |  | | | |  | | |
| 44 | **Решението, с което се обявяват кандидатите, които ще бъдат поканени да представят оферти, изпратено ли е на всички кандидати в 3-дневен срок от издаването му?**  Възложителят е длъжен да изпрати на кандидатите решението, с което обявява кандидатите, които ще бъдат поканени да представят оферти. В решението се включват и кандидатите, които не отговарят на обявените от възложителя изисквания и мотивите за това. (чл. 79, ал. 12 и 13 от ЗОП)Насочващи източници на информация: прегледайте писмата, с които възложителят е изпратил решението или други документи, от които могат да се установят подлежащите на проверка факти. **т. 13 от Насоките** Анализирайте: - датата на решението;  - датата на придружителното писмо, с което е изпратено писмото (за всеки кандидат поотделно) или  - датата на получаване на решението на ръка (за всеки кандидат поотделно);  - дали на избраните кандидати е изпратена и писмена покана за представяне на оферти. | | |  | | | |  | | |
| ІІ.5. Условия за представяне на офертите | | | | | | | | | | |
| 45 | **Поканата за представяне на оферти съдържа ли изискуемата информация по чл. 80 от ЗОП:**   1. срок и място за представяне на офертите; 2. дата на публикуване на обявлението за обществена поръчка; 3. копие от спецификациите и всички допълнителни документи, ако те не се съдържат в документацията за участие, или електронен адрес за достъп до спецификациите и допълнителните документи, когато те са предоставени по електронен път; 4. методиката за определяне на оценката по всеки показател и методиката за определяне на комплексната оценка на офертата, когато критерият за оценка е икономически най-изгодна оферта.   **(чл. 80 от ЗОП)**  **Насочващи източници на информация:** прегледайте поканата за представяне на оферти за участие в ограничената процедура. | | |  | | | |  | | |
| 46 | **Срокът за получаване на офертите законосъобразен ли е, включително спазени ли са условията за намаляването му, ако има такова?**  Ако срокът за получаване на офертите не е намаляван, между датата на **ИЗПРАЩАНЕ** на поканата по чл. 80 от ЗОП и крайната дата за получаване на офертите следва да има минимум 40 дни.  **Внимание!** Датата, на която е **получена поканата от кандидатите**, е **БЕЗ ЗНАЧЕНИЕ** за изчисляване срока за получаване на офертите.  **Внимание!** Основанията за намаляване на срока за получаване на офертите по ал.3 на чл. 81 от ЗОП може да се прилага само относно срока по чл. 81, т.е. 40 дни минус 5 дни, ако от датата на публикуване на ОБЯВЛЕНИЕТО е осигурен електронен достъп до ДУ и ако това обстоятелство е посочено в самото обявление.  **(чл. 81 от ЗОП)**  **т. 3 от Насоките**  **Насочващи източници на информация:** прегледайте поканата по чл. 80 от ЗОП, датата на изпращане на документа (съгласно обратните разписки от писмата, с които е изпратена поканата до кандидатите), електронният адрес, на който е осигурен достъпа до документацията за участие (т. VІ.3), както и съответното предварително обявление (ако е необходимо), доказателства за осигурен пълен достъп до документацията за участие към момента на публикуване на обявлението.  Анализирайте:  - дата на изпращане на поканата по чл. 80 от ЗОП;  - крайната дата за получаване на офертите;  - броят на календарните дни между двете дати.  **За чл. 80, ал. 2 от ЗОП** анализирайте (намаляване на срока от 40 дни на не по-малко от 22 дни):  - изпратено ли е предварително обявление до ДВ и АОП, съответно и до ОВ на ЕС, ако е приложимо, и дата на изпращането;  - дали предварителното обявление е изпратено между 52 дни и 12 месеца преди датата на изпращане на **обявлението за ОП**;  - дали предварителното обявление съдържа информация за обществената поръчка, която е налична към момента на изпращането й – да се провери дали към момента на изпращането е сключен ДБФП. Ако е сключен ДБФП, да се сравни информацията за предмета на поръчката, прогнозната стойност, количеството и обема, съдържаща се в ДБФП (включително бюджета на проекта), и тази, която е посочена в предварителното обявление.  **ВНИМАНИЕ!** ПРИ АНАЛИЗА НА ПРЕДВАРИТЕЛНОТО ОБЯВЛЕНИЕ И ОБЯВЛЕНИЕТО ЗА ОП СРАВНЕТЕ ИНФОРМАЦИЯТА ЗА ПРЕДМЕТА НА ПОРЪЧКАТА, ПРОГНОЗНАТА Й СТОЙНОСТ, ОБЕМ И КОЛИЧЕСТВО.  **За чл. 80, ал. 3 от ЗОП** анализирайте**:**  - дали от датата на обнародване на обявлението за ОП е предоставен електронен достъп до цялата документацията за участие **и**  - дали в обявлението е посочено, че до документацията за участие е осигурен електронен достъп, както и интернет адрес, на който може да бъде намерена документацията за участие (пет календарни дни).  **За чл. 80, ал. 4 от ЗОП** анализирайте**:**  - дали са налице предпоставките по чл. 76, ал. 3 от ЗОП. | | |  | | | |  | | |
| ІІ.6 Работа на комисията за провеждане на процедурата при разглеждане и оценка на офертите | | | | | | | | | | |
| 47 | **Заявлението и офертата на участника, определен за изпълнител, съдържат ли всички изискуеми документи и по-специално:**   1. копие от документа за регистрация или ЕИК съгласно [чл. 23 от Закона за търговския регистър](apis://NORM|40575|8|23|) (ЗТР), когато участникът е юридическо лице или едноличен търговец; копие от документа за самоличност, когато участникът е физическо лице; 2. документ за гаранция за участие (преводно нареждане, разписка или документ за банкова гаранция); 3. **документ, подписан от лицата в обединението, в който задължително се посочва представляващия – при участници обединения;** 4. **доказателства за годността на участника (документите по чл. 50 и чл. 51 от ЗОП, съгласно документацията за участие);** 5. декларация за отсъствие на обстоятелствата по чл. 47, ал. 1, ал. 2 и ал. 5 от ЗОП; 6. подизпълнителите, ако кандидатът предвижда такива, както и вида на работите, които ще извършват, и дела на тяхното участие; 7. техническо предложение за изпълнение на поръчката (в офертата) – за поръчки, открити след 26.02.2012 г. 8. срок за изпълнение на поръчката (в офертата); 9. предлагана цена (в офертата); 10. декларация, че са спазени изискванията за закрила на заетостта, включително минимална цена на труда и условията на труд – в случаите, когато обществената поръчка е за строителство или за услуга; 11. друга информация, посочена в обявлението или в документацията за участие; 12. списък на документите, съдържащи се в заявлението, подписан от кандидата?   **(чл. 56, ал. 1; чл. 77, ал. 3; чл. 78, ал. 5; чл. 82, ал. 1 и 2 от ЗОП)**  ***Внимание!*** Въпросът се отнася само до заявлението и офертата на участника, определен за изпълнител.  ***Забележка:***  **Относно документите по чл. 50 и чл. 51 от ЗОП:**  - при **кандидати, които ще ползват подизпълнители**, се представят и от **подизпълнителите** (чл. 77, ал. 4 от ЗОП)**.**  - при **кандидати обединения, които не са регистрирани като юридически лица,** се представят само от членовете, чрез които кандидатът доказва съответствието си с критериите за подбор по чл. 25, ал. 2, т. 6 от ЗОП (чл. 77, ал. 5 от ЗОП).  **Относно декларациите по чл. 47, ал. 1, ал. 2 и ал. 5 от ЗОП:**  - представят се от лицата, посочени в чл. 47, ал. 4, т. 1-8 от ЗОП.  - при **кандидати, които ще ползват подизпълнители** се подават от лицата по чл. 47, ал. 4 от ЗОП (чл. 77, ал. 4 от ЗОП);  - при **кандидати обединения, които не са регистрирани като юридически лица,** се представят от лицата по чл. 47, ал. 4 от ЗОП за всяко физическо или юридическо лице в обединението (чл. 77, ал. 5 от ЗОП).  **Относно декларацията по чл. 77, ал. 3, т. 8 от ЗОП:**  - при **кандидати, които ще ползват подизпълнители**, се представят и от **подизпълнителите** (чл. 77, ал. 4 от ЗОП)**.**  - при **кандидати обединения, които не са регистрирани като юридически лица,** се представят от членовете, които ще изпълняват дейности, свързани със строителство или услуги (чл. 77, ал. 5, т. 3 от ЗОП).  **Насочващи източници на информация:** прегледайте всички документи от заявлението и офертата на участника, определен за изпълнител.  **Използвайте таблица № 4**  **т. 13 от Насоките**  Прегледайте цялата оферта на участника, определен за изпълнител, и преценете дали отговаря на **ВСИЧКИ ИЗИСКВАНИЯ НА ВЪЗЛОЖИТЕЛЯ**, както по отношение на годността да изпълни поръчката, така и относно техническото и ценово предложение за изпълнение на поръчката. Проверката включва и дали участникът е доказал:   * надлежно изпълнение на задължението за представяне на гаранция за участие; * деклариране на обстоятелствата по чл. 47 от ЗОП; * спазване на обстоятелствата по чл. 56, ал. 1, т. 11 от ЗОП за поръчки за строителство и услуги.   В случай, че установите липсващи документи, анализирайте и посочете дали са описани като такива в съответния протокол за работата на комисията. Преценете дали установените отклонения представляват основание за отстраняване на участника.  Ако поръчката е с обособени позиции, проверката се прави за всеки участник, определен за изпълнител по всяка обособена позиция, попаднала в проверката.  **ВНИМАНИЕ! ДА СЕ АНАЛИЗИРА ДАЛИ УЧАСТНИКЪТ, ОПРЕДЕЛЕН ЗА ИЗПЪЛНИТЕЛ, Е ТРЕТИРАН ПО-БЛАГОПРИЯТНО ОТ ОТСТРАНЕНИТЕ УЧАСТНИЦИ.**  За целта проверете специално дали участникът, определен за изпълнител, отговаря на изискванията, които са посочени като причини за отстраняване на участниците. | |  | | | |  | | | |
| 48 | **Отстранените кандидати/участници и заявления/оферти действително ли не отговарят на обявените от възложителя условия?**  Участникът/кандидатът се отстранява, ако не отговаря на критериите за подбор и/или други изисквания/правила на възложителя.  На отстраняване подлежат заявления и оферти, които не отговарят на изискванията на възложителя, т.е. не съдържат предложения по всички параметри от техническите спецификации от ДУ.  **(чл. 79, ал. 2; чл. 78, ал. 5 от ЗОП)**  **Насочващи източници на информация:** прегледайте съответните документи от заявленията и офертите на отстранените участници, протоколите за работата на комисията и решението за класиране на участниците и определяне на изпълнител.  **т. 14 от Насоките**  За всеки от участник поотделно анализирайте дали са налице основанията за отстраняването им, посочени в протокола, т.е. дали действително отстраненият кандидат/участник не е представил някой от изискуемите документи и/или не отговаря на изискванията/правилата на възложителя. Пороци може да са налице както в заявленията, на етап предварителен подбор, така и в офертите на участниците, поканени за участие във втория етап на процедурата. За целта е необходимо да се прегледат офертите на отстранените участници/ кандидати в частта, относима към основанието за отстраняването им. Прегледът включва:   1. идентифициране на условието, което е посочено като причина за отстраняване на участника – от закона и от документацията за участие, включително обявлението за обществената поръчка. Важно е да се установи действителното съдържание на причините за отстраняване;  установяване съдържанието на офертата в частта, която не отговаря на изискванията на възложителя. | |  | | | |  | | | |
| 49 | **Комисията приложила ли е точно и обективно методиката за оценка на офертите, включително правилно ли са изчислени оценките ?**  Комисията разглежда допуснатите оферти и ги оценява в съответствие с предварително обявените условия. Комисията прилага методиката за оценка на офертите по отношение на **всички допуснати до оценка оферти, без да я променя.** (чл. 28, ал. 3 от ЗОП, чл. 71 и чл. 82, ал. 10 от ЗОП) **Насочващи източници на информация:** прегледайте подлежащите на оценка документи от офертите на допуснатите до оценяване участници, както и протокола за работата на комисията.  **т. 15 от Насоките**  **Анализирайте дали методиката за оценка е приложена точно и обективно по отношение на КЛАСИРАНИТЕ оферти. Пресметнете оценките съгласно методиката за оценка на офертите и приложете създадения работен документ.** | |  | | | |  | | | |
| 50 | **Подизпълнител на участника, определен за изпълнител, представил ли е самостоятелна оферта?**  **В случай, че участникът, определен за изпълнител, е обединение, съдружник в обединението представил ли е самостоятелна оферта?**  **В случай, че участникът, определен за изпълнител, е обединение, съдружник в обединението участвал ли е в друго обединение, което е подало оферта по същата процедура за възлагане на обществена поръчка?**  Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.  В процедура за възлагане на обществена поръчка едно физическо или юридическо лице може да участва само в едно обединение.  **(чл. 55, ал. 5 и ал. 6 от ЗОП)**  **Насочващи източници на информация:** прегледайте съответните документи от офертите на определения за изпълнител участник, както и от на другите участници, вкл. отстранените. Анализирайте протоколите за работата на комисията и решението за класиране на участниците и определяне на изпълнител. При необходимост направете справки в официални регистри и други публични източници на информация.  **т. 13 и т. 14 от Насоките**  Прегледайте офертата на участника, определен за изпълнител. Проверете дали същият е декларирал, че ще използва подизпълнител/и. За всеки от подизпълнителите поотделно направете проверка дали са подали самостоятелни оферти в регистъра на получените оферти.  Проверете дали участникът, определен за изпълнител, е обединение на физически и/или юридически лица. Ако случаят е такъв, анализирайте кои са съдружниците в обединението. За всеки от съдружниците поотделно направете проверка дали са подали самостоятелни оферти. За всеки от съдружниците поотделно направете проверка дали същите са участвали в друго обединение, което е подало оферта по същата процедура за възлагане на обществена поръчка. | |  | | | |  | | | |
| 51 | **За процедури, открити преди юли 2010 г.:**  **Комисията изискала ли е обосновка от участника, ако е предложил цена, която е с повече от 30% по-ниска от средната цена на останалите ценови предложения, които са допуснати до оценка?**  **Определила ли е разумен срок за предоставянето й (не по-кратък от 3 дни)?**  **Писмената обосновка на участника свързана ли е с обективните обстоятелства, визирани в чл. 70, ал. 2, т. 1-5 от ЗОП?**  Член 70 от ЗОП се прилага, ако са отворени и допуснати за оценяване поне 3 ценови оферти.  **(чл. 70, ал. 1 и 2 от ЗОП)**  **Насочващи източници на информация:** прегледайте ценовите предложения на допуснатите до оценяване участници, протокола на комисията, получените обосновки.  **т. 15 или т. 20 от Насоките**  Анализирайте:  - цените на участника, предложил необичайно ниска цена, и цените от офертите на останалите допуснати до оценяване участници.  - дали цената от офертата на участника е с 30 % по-ниска от средната цена на останалите допуснати до оценяване оферти (последните не могат да бъдат по-малко от две).  - определения от комисията срок за получаване на писмената обосновка.  - дата на постъпване на писмената обосновка.  - дали писмената обосновка съдържа обективните обстоятелства, визирани в чл. 70, ал. 2, т. 1-5 от ЗОП. | |  | | | |  | | | |
| 52 | **За процедури, открити след юли 2010 г.:**  **Комисията изискала ли е обосновка от участника, ако предложението е с 30%/ 20 % по-благоприятно от средната стойност на съответните предложения в останалите допуснати до оценка оферти?**  **Определила ли е разумен срок за предоставянето й (не по-кратък от 3 работни дни)?**  **Писмената обосновка на участника свързана ли е с обективните обстоятелства, визирани в чл. 70, ал. 2, т. 1-5 от ЗОП?**  **Внимание!** Член 70, ал. 1 от ЗОП (ДВ, бр. 93/2011 г.), като разликата между средното предложение на останалите участници и необичайно ниското става от 30 % на 20 %.  **(чл. 70, ал. 1 и 2 от ЗОП)**  **Насочващи източници на информация:** прегледайте предложенията на участниците, които са допуснати до оценяване, протокола за работата на комисията, получените обосновки.  **т. 15 или т. 20 от Насоките**  Вижте и приложете разясненията по горния въпрос. | |  | | | |  | | | |
| 53 | **Комисията допуснала ли забранено изменение на предложението за изпълнение на поръчката на участника, определен за изпълнител, съдържащо се в пликове № 2 и № 3, в рамките на процедурата по чл. 68, ал. 8, ал. 9 и ал. 11 от ЗОП?**  Комисията няма право да допуска изменение в предложенията, направени с документите, съдържащи се в документите от плик № 2 и плик № 3 от офертата. Съгласно чл. 68, ал. 11 от ЗОП да проверява по всяко време заявените от участниците данни, както и да иска от участниците разяснения за заявени от тях данни и допълнителни доказателства за данни от документите, съдържащи се в пликове № 2 и № 3. Тази възможност не може да се използва за промяна на техническото и ценовото предложения.  **(чл. 68, ал. 11 от ЗОП)**  **Насочващи източници на информация:** прегледайте предложенията на участниците, които са допуснати до оценяване, протокола за работата на комисията, кореспонденция с участниците, други документи.  **т. 17 от Насоките**  Анализирайте документите, съдържащи се в досието на обществената поръчка, за да установите дали комисията е допуснала изменение на офертата на участника, определен за изпълнител. | |  | | | |  | | | |
| ІІІ. ПРИКЛЮЧВАНЕ НА ПРОЦЕДУРАТА ЗА ОБЩЕСТВЕНА ПОРЪЧКА | | | | | | | | | | |
| ІІІ. 1 Решение за класиране и определяне на изпълнител | | | | | | | | | | |
| 54 | **Възложителят определил ли е за изпълнител на обществената поръчка участника, класиран на първо място?**  Възложителят е длъжен да определи за изпълнител участника, класиран на първо място от комисията. (чл. 83, ал. 5 от ЗОП) **Насочващи източници на информация:** прегледайте решението за класиране на участниците и определяне на изпълнител и протокола за работата на комисията.  **т. 16 от Насоките** | | |  | | | |  | | |
| ІІІ. 2 Решение за прекратяване на процедурата | | | | | | | | | | |
| 55 | **Процедурата прекратена ли е и решението на възложителя съдържа ли мотиви, обосноваващи настъпването на едно от следните основания:**   1. **не е подадена нито една заявление/оферта/заявление или няма кадидат/участник, който отговаря на изискванията по** [**чл. 47 - 53а**](apis://NORM|40377|8|47|) **от ЗОП;** 2. **всички оферти не отговарят на предварително обявените условия;** 3. **всички оферти, които отговарят на предварително обявените от възложителя условия, надвишават финансовия ресурс, който той може да осигури;** 4. **първият и вторият класиран участник са отказали да сключат договор;** 5. **необходимостта от провеждане на процедурата е отпаднала в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди;** 6. **установени са нарушения при откриването и провеждането й, които не могат да бъдат отстранени, без това да промени условията, при които е обявена процедурата;** 7. **поради наличие на някое от основанията по** [**чл. 42, ал. 1**](apis://NORM|40377|8|42|) **от ЗОП не се сключва договор за обществена поръчка;** 8. **подадена е само една оферта/заявление;** 9. **има само един кандидат/участник, който отговаря на изискванията по** [**чл. 47 - 53а**](apis://NORM|40377|8|47|) **от ЗОП, или само една оферта отговаря на предварително обявените условия от възложителя;** 10. **участникът, класиран на първо място, не сключи договор за обществена поръчка (чл. 39, ал. 2, т. 3 от ЗОП)?**   Възложителят е ***длъжен*** да прекрати процедурата на основанията по т. 1-7 от настоящия въпрос при възникване на обстоятелствата, визирани в чл. 39, ал. 1 от ЗОП. За това издава мотивирано решение, с което обосновавана настъпването на всички обстоятелства.  Възложителят по преценка ***може*** да прекрати процедурата на основанията по т. 8, 9 и 10 от настоящия въпрос при възникване на обстоятелствата, визирани в чл. 39, ал. 2 от ЗОП. (чл. 39, ал. 1 и ал. 2 от ЗОП) **Насочващи източници на информация:** прегледайте протокола за работата на комисията, решението за прекратяване на процедурата и документите, които обосновават фактите, съдържащи се в мотивите на издаденото решение.  **т. 13-20 от Насоки** Анализирайте:- дали в решението се съдържат мотиви относно всички обстоятелства, визирани в съответното правно основание; - дали настъпването на всички обстоятелства, визирани в съответното правно основание, се потвърждава от доказателствата, намиращи се при възложителя. | | |  | | | |  | | |
| 56 | **Възложителят провел ли е процедура по договаряне за възлагането на настоящата обществена поръчка?**  В случай, че е проведена процедура по договаряне за възлагането на настоящата поръчка, да се провери дали са спазени правно установените изисквания за избора на вида процедура, като се попълни контролен лист за процедура по договаряне с обявление /договаряне без обявление. | | |  | | | |  | | |
| ІІІ.3 Рамково споразумение | | | | | | | | | | |
| 57 | **Сключеното рамково споразумение съответства ли на проекта, съдържащ се в документацията за участие, и на предложенията на потенциалния изпълнител/ потенциалните изпълнители, въз основа на които са определени за такива ?**  Възложителят е длъжен да сключи рамково споразумение, което по съдържание отговаря на заложените в документацията за участие условия, както и на предложенията на участниците, определени за потенциални изпълнители.  **(чл. 2, ал. 1, т. 3 от ЗОП)**  **Насочващи източници на информация:** прегледайте документацията за участие и по-специално съдържащия се в нея проект на рамково споразумение, както и офертата на участниците, определени за потенциални изпълнители.  **т. 17 и 18 от Насоките**  Анализирайте дали е налице съответствие между условията от сключеното рамково споразумение и това от документацията за участие и предложенията на участниците, определени за потенциални изпълнители. | | |  | | | |  | | |
| 58 | **Срокът на рамковото споразумение надвишава ли 4 години?**  **Ако отговорът е „да”, възложителят посочил ли е мотиви за това в обявлението за обществената поръчка?**  Срокът на рамковото споразумение може да бъде не повече от 4 години. Ако възложителят мотивира решението си в обявлението за поръчката, може да сключи рамково споразумение и за по-дълъг срок. Това право на възложителя е ограничено от задължението по чл. 93а, ал. 5 от ЗОП да не се прилага рамковото споразумение за предотвратяване, ограничаване или нарушаване на конкуренцията.  **(чл. 93а, ал. 1 от ЗОП)**  **Насочващи източници на информация:** прегледайте обявлението за обществената поръчка в раздел ІІ Обект на поръчката (т. ІІ, 1.3 и т. ІІ.1.4.).  **т. 9 от Насоките**  Анализирайте срока на рамковото споразумение. Ако надвишава 4 години, направете анализ доколко това е обосновано и дали не е налице нарушение на чл. 93а, ал. 5 от ЗОП. | | |  | | | |  | | |
| 59 | **В случай, че рамковото споразумение не определя всички условия на договора за обществена поръчка или е сключено с повече от едно лице:**   * **отправена ли е писмена покана;** * **определен ли е подходящ срок за представяне на офертите;** * **определеният за изпълнител предложил ли е най-добрата оферта спрямо критериите, заложени в рамковото споразумение?**   За определяне на клаузите от договора за обществена поръчка, възложителят спазва определения в чл. 93в от ЗОП ред.  **(чл. 93в, ал. 2 и ал. 3 от ЗОП, ДВ, бр. 93/2011 г.)**  **Насочващи източници на информация:** прегледайте кореспонденцията на възложителя относно сключването на конкретния договор – писма с покани, подадени оферти и т.н.  **т. 16, 17, 18 от Насоките**  Анализирайте:  - дали е отправена писмена покана до всички лица, с които е сключено рамковото споразумение – № и дата на писмото, както и адресати;  - определения в поканата срок за подаване на офертите и анализирайте доколко е подходящ за представяне на офертите;  - дали потвърждавате класирането на потенциалните изпълнители, след като повторите оценяването на получените оферти. | | |  | | | |  | | |
| ІІІ.4 Договор за обществена поръчка | | | | | | | | | | |
| 60 | **За процедури, открити преди юли 2010 г.:**  **Приложим и за договори за обществена поръчка, сключени в резултат на рамково споразумение:**  **Договорът за обществена поръчка сключен ли е след изтичането на 10-дневния срок за обжалване на решението за класиране и определяне на изпълнител, в случаите когато:**   * **не е подадена жалба срещу него или** * **е подадена такава, но не е поискано налагането на временна мярка спиране?**   **Договорът за обществена поръчка сключен ли е, след като е влязло в сила определението на КЗК /ВАС за отхвърлянето на искането за налагане на временна мярка спиране?**  **(чл. 41, ал. 3 и 4 от ЗОП)**  **Насочващи източници на информация:** прегледайте обратните разписки за писмата, с които е изпратено решението за класиране и определяне на изпълнител, жалби и др., ако има такива, и договор за обществена поръчка.  **т. 18 от Насоки**  Анализирайте:  - датите, на които е получено решението за класиране на участниците и определяне на изпълнител (това е начална дата за срока за обжалване);  - датите, на които е изтекъл срока за обжалване;  - датата на сключения договор;  - информация относно липсата/наличието на подадени жалби, придружени с искания за мярка спиране. | | |  | | | |  | | |
| 61 | **За процедури, открити след юли 2010 г.:**  **Приложим и за договори за обществена поръчка, сключени в резултат на рамково споразумение:**  **Договорът за обществена поръчка сключен ли е след изтичането на 14-дневен срок от уведомяването на заинтересованите участници за решението за определяне на изпълнител и след влизането му в сила или влизането в сила на определението, с което е допуснато предварително изпълнение на това решение?**  **(чл. 41, ал. 3, 4 и ал. 5 от ЗОП)**  **Насочващи източници на информация:** прегледайте обратните разписки за писмата, с които е изпратено решението за класиране и определяне на изпълнител, жалби и др., ако има такива, и договор за обществена поръчка.  **т. 18 от Насоките**  Анализирайте:  - датите, на които е получено решението за класиране на участниците и определяне на изпълнител(това е начална дата за срока за обжалване);  - датите, на които е изтекъл срока за обжалване;  - датата на сключения договор;  - информация относно датата, на която решението/ определението за допуснато предварително изпълнение е влязло в сила. | | |  | | | |  | | |
| 62 | **Приложим и за договори за обществена поръчка, сключени в резултат на рамково споразумение:**  **Преди сключване на договора за обществена поръчка участникът, определен за изпълнител:**  **- представил ли е регистрация като юридическо лице на обединението, определено за изпълнител, ако възложителят е посочил подобно изискване в обявлението за ОП;**  **- представил ли е документи, доказващи липсата на обстоятелствата по чл. 47, ал. 1, 2 и 5 от ЗОП;**  **- представил ли е документ за внесена гаранция за изпълнение;**  **- извършил ли е съответната регистрация, представил ли е документ или изпълнил ли е друго изискване, което е необходимо съгласно изискване на нормативен или административен акт и е поставено като условие от възложителя при откриване на процедурата (ДВ, бр. 52/2010 г.)?**  **(чл. 42, ал. 1 и ал. 2 от ЗОП)**  **Насочващи източници на информация:** прегледайте удостоверенията от съответните компетентни органи, документа за гаранция за изпълнение и др.  **т. 18 от Насоките**  Анализирайте датата и издателя на следните документи:  -удостоверение за регистрация като юридическо лице (приложимо, ако изпълнителят е обединение, което не е регистрирано като такова, и възложителят е формулирал подобно изискване в обявлението за ОП);  -свидетелства за съдимост на лицата по чл. 47, ал. 4 от ЗОП (като се имат предвид и чл. 56, ал. 2 и ал. 3 от ЗОП);  -удостоверение за актуално състояние, ако участникът не е представил ЕИК по чл. 23 от ЗТР;  -удостоверение за липса на задължения към държавата/общината, ако е посочено подобно изискване в обявлението за ОП;  -документ за гаранция за изпълнение – платежно нареждане, разписка или банкова гаранция.  Проверете дали документът за гаранция за изпълнение удостоверява изпълнението на цялото задължение за внасянето й.  Проверете дали документът за гаранция за изпълнение удостоверява изпълнението на цялото задължение за внасянето й  - други регистрационни документи | | |  | | | |  | | |
| 63 | **Приложим и за договори за обществена поръчка, сключени в резултат на рамково споразумение:**  **Клаузите на договора за обществена поръчка съответстват ли на клаузите от проекта на договор, приложен в документацията за участие?**  Възложителят е длъжен да сключи договора за обществена поръчка, без да изменя условията за възлагането й, обявени при откриването й.  **(чл. 2, ал. 1, т. 3; чл. 41, ал. 2 от ЗОП)**  **Насочващи източници на информация:** прегледайте сключения договор за обществена поръчка и съдържащия се в документацията за участие проект на договор. Ако договорът се сключва въз основа на рамково споразумение, прегледайте и подписаното рамково споразумение.  **т. 17или т. 18 от Насоките**  Сравнете подписаният договор за обществена поръчка и проекта на договор, приложен в документацията за участие, и установете дали са налице разлики между тях.  В случай, че става въпрос за договор, сключен след рамково споразумение, прегледайте не само проекта на договор за обществена поръчка от документацията за участие, но и сключеното рамково споразумение. | | |  | | | |  | | |
| 64 | **Приложим и за договори за обществена поръчка, сключени в резултат на рамково споразумение:**  **Договорът за обществена поръчка съдържа ли всички предложения от офертата на участника, определен за изпълнител?** (чл. 41, ал. 2 от ЗОП) **Насочващи източници на информация:** прегледайте сключения договор за обществена поръчка и документите, съдържащи предложения, въз основа на които участникът е определен за изпълнител.  **т. 17 или т. 18 от Насоките** Сравнете подписаният договор за обществена поръчка и съответните предложения от офертата на участника, определен за изпълнител, и установете дали са налице разлики между тях. Обърнете внимание на срока за изпълнение на договора; цената за изпълнение на поръчката; техническите спецификации и дейностите, предвидени за изпълнение от подизпълнителите. | | |  | | | |  | | |
| 65 | **Приложим и за договори за обществена поръчка, сключени в резултат на рамково споразумение:**  **Изпратена ли е информация за сключения договор /рамково споразумение до АОП и до ОВ на ЕС в срок от 7 дни от подписване на договора за обществена поръчка/ съответно рамковото споразумение?**  **(чл. 44, ал. 1 от ЗОП)**  **(чл. 45а, ал. 9 от ЗОП, ДВ, бр. 94/2008 г./чл. 45а, ал. 10 от ЗОП, ДВ, бр. 52/2010 г.)**  **т. 16 от Насоките**  **Насочващи източници на информация:** прегледайте писмата/ документите, с които е изпратена информацията до АОП/ ОВ на ЕС.  Анализирайте датата на писмата, с което е изпратена информацията. | | |  | | | |  | | |

|  |  |  |  |  |  |  |
| --- | --- | --- | --- | --- | --- | --- |
| 66 | **Приложим и за договори за обществена поръчка, сключени в резултат на рамково споразумение:**  **Договорът за обществена поръчка изменян ли е от подписването му до момента на извършване на настоящата проверка?**  **Изпълнението на договора до момента на проверката съответства ли на първоначално обявените условия и сключения договор за обществена поръчка?**  Възложителят няма право да изменя подписания договор за обществена поръчка освен в изключителни случаи.  Съществени изменения на условия на договора ще са налице, ако:  - изменението, ако е било включено като условия за възлагане на поръчката в ДУ, е могло да доведе до постъпване на съществено различни предложения за изпълнение на поръчката,  - изменението е променило обхвата на потенциално заинтересованите към поръчката лица.  - изменението е променило икономическия баланс по договора в полза на възложителя.  **(чл. 43, ал. 1 и ал. 2 от ЗОП)**  **т. 22-24 от Насоките** | | |  |  | |
| IV. ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ОБЩЕСТВЕНАТА ПОРЪЧКА(„ЧЕРВЕНИ ФЛАГОВЕ“) | | | | | |
| 67 | **Налице ли са в проверяваната процедурата индикатори за конфликт на интереси?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  | | |
| 68 | **Налице ли са в проверяваната процедурата индикатори за договаряне при офериране?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  | | |
| 69 | **Налице ли са в проверяваната процедурата индикатори за неоснователно възлагане на един изпълнител?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  | | |

| **Заключение относно вероятност за налагане на финансови корекции** | | |
| --- | --- | --- |
| Предвид констатациите в настоящия контролен лист, при провеждането на процедурата са установени нарушения, които водят до съмнение за извършена нередност и до вероятност за налагане на финансови корекции, съгласно Методологията за определяне на финансови корекции (МОФК), приета с ПМС № 134 от 5 юли 2010 г.*, респ.* *Насоките за определянето на финансовите корекции, които трябва да се прилагат спрямо разходите, съфинансирани от Структурните фондове и Кохезионния фонд при неспазване на правилата относно обществените поръчки (COCOF)****.*** | Експерт  **Да/Не** |

| **Заключение\* относно законосъобразността на процедурата: ………………………………………………………………………………………………**  *\*Експертът, следва да направи заключение относно законосъобразността на процедурата, напр.:*  *Процедурата е проведена законосъобразно, като не установих нарушения. ИЛИ*  *Установих ......... броя нарушения, които нямат финансов ефект – Референция № ............. по-горе. И/ИЛИ*  *Установих ......... броя нарушения, които имат финансов ефект – Референция № ............ по-горе.* |
| --- |
| **Проверката е извършена в периода от …. до ……..** |
|  |
|  |
| **Извършили проверката:**  **Експерт ………………………………………………...............................................................**  **/име и фамилия, длъжност, дата и подпис/** |

|  |  |
| --- | --- |
| **II.Заключение на началника на отдел „КОП“ от осъществения последващ контрол –** второ ниво**:** | **Да/Не/НП** |
| 1. Експертът е попълнил общата информация за поръчката и колона „Да/Не/НП” за всички въпроси: | **□□□** |
| 1. При повторната проверка по всички въпроси от секция І „Откриване и обявяване на процедурата“ и секция ІІ.4. „Работа на комисията за провеждане на процедурата“ не се установиха неправилно отразени факти: | **□□□** |
| 1. Установените нарушения са документирани в колона „Коментари/Референции” в съответствие с изискванията на общите указания по КЛ – т.е. потвърждава нарушенията: | **□□□** |
| 1. Съгласен съм с предложението за финансова корекция относно съществените нарушения: | **□□□** |
| 1. Не съм съгласен с предложението за финансова корекция по референция № ……. – считам, че трябва да е не ……..%, а ……… %, тъй като ...................................................................................... ............................................................................................................................................................................ | **□□□** |
| ***Бележки:*** | |

| Одобрение : Началник на отдел „КОП“ |
| --- |
| **1. Приключване на одобрението.**  Име / Позиция / Подпис  Дата: Час : : . |

1. Насоки за определяне на финансови корекции, които се правят върху съвместно управляваните разходи, финансирани от Общността, при несъответствие с правилата за възлагане на обществени поръчки, приети с решение на Европейската комисия от 19.12.2013 **и** Методология за определяне на финансови корекции , които се прилагат спрямо разходите, свързани с изпълнение на оперативните програми, съфинансирани от структурнтие инструменти на ЕС, ЕЗФРСР и ЕФР, приета с Постановление № 134 на МС от 2010 г., обн. ДВ бр.53 от 2010 г.; изм. и доп. с Постановление № 339 на МС от 2010 г., обн. ДВ бр.3 от 2011 г.; Постановление на МС № 150 от 2013 г., обн. ДВ бр.65 от 2013 г.; Постановление на МС № 162 от 2014 г., обн. ДВ бр. 52 от 2014 г. /“МОФК“/ [↑](#footnote-ref-1)