**КОНТРОЛЕН ЛИСТ**

**за проверка на обществени поръчки, възложени след проведена процедура на публично състезание по чл. 18, ал. 1, т. 12 от Закона за обществените поръчки**

**АКТУАЛЕН КЪМ ДВ, БР. 34/2016 Г.**

**Цел:** да се установи дали обществената поръчка е възложена законосъобразно

|  |  |  |
| --- | --- | --- |
| **1** | **Наименование на проверката**  **(вкл. обект /доставка, услуга или строителство/, предмет, сключен договор /номер, дата, изпълнител, стойност без ДДС)** |  |
| **2** | **Проект:** |  |
| **3** | **Възложител:** |  |
| **4** | **Номер на поръчката в РОП:** |  |
| **5** | **Решение за откриване:** |  |
| **6** | **Прогнозна стойност на поръчката (без ДДС):** |  |
| **7** | **Акт, с който е приключила процедурата:** |  |
| **8** | **Актове на АОП по чл. 229, ал. 1, т. 6 и чл. 233 от ЗОП (ако е приложимо):** |  |
| **9** | **Доклади от други органи (ЕК, ЕСП, ОЛАФ, СП, АДФИ, ЗВО и др.):** |  |
| **10** | **Актове на КЗК и ВАС:** |  |
| **11** | **Интернет адрес, на който е била налична ДУ:** |  |
| **12** | **Брой получени оферти (вкл. за всяка обособена позиция):** |  |
| **13** | **Брой отстранени участници (вкл. за всяка обособена позиция):** |  |

**УКАЗАНИЯ:**

**I. ЗА ПРОВЕРЯВАЩИЯ ЕКСПЕРТ**

**1. Минимум следните документи (в електронен вид, ако е приложимо)** Проверяващият експерт събира и прилага в досие:

1. обявления за предварителна информация (ако има такива) (по отделно от ОВ и от АОП),
2. обявления за обществената поръчка (по отделно от ОВ и от АОП),
3. документация за участие, вкл. разясненията на възложителя,
4. актове на АОП по чл.229, ал.1, т.8 и т.14 и чл.232 от ЗОП (ако има такива),
5. решение за одобряване на обявление за изменение или допълнителна информация (ако има такова) (по отделно от ОВ и от АОП),
6. протоколи за работата на комисията, вкл. оценителни листове и др. подобни (ако има такива),
7. решение за определяне на изпълнител,
8. договор за обществена поръчка/рамково споразумение и договор по него,
9. актове на КЗК и ВАС във връзка с процедурата.
10. справка- образец, попълнена и подписана от възложителя за проведени процедури със сходен предмет за съответната календарна година, както и график за планираните по проекта процедури (допълнителна информация съгласно въпрос № 14 от този КЛ),
11. други документи, извън горните – при необходимост, когато се обосновават установени отклонения.

**2. Задължително се дава отговор в колона „Да/Не/НП”.**

**3. Попълват се таблици № 1 - 4.**

**4.** Колона„Коментари/Референции”задължително се попълва само в случай, че отговорът на въпроса в предходната колона показва **УСТАНОВЕНО НАРУШЕНИЕ /“нарушение“ е отклонение от приложимата норма/** като номерът на референцията се отбелязва в края на съответния ред и се описва под същия номер в полето „Коментари/Референции“ в края на листа за проверка, както следва:

а) Цитира се **приложимата правна норма** (съкратено винаги, когато е възможно) - тя представлява критерия/изискването, спрямо което оценяваме фактите.

б) **Установените относими факти** - тене съответстват на а) и затова представляват **отклонение.**

**-** експертътгиизлага пълно, кратко, точно и ясно,като взима предвид конкретните указания към съответния въпрос за проверка.

- експертът прави референция към съответния документ, където са установените факти; референцията следва да е достатъчно детайлна и конкретна, за да позволява бърз преглед на установените факти.

ВНИМАНИЕ! Отклонение има **само** при несъответствие между установените факти и приложимата норма/критерий за допустимост/за оценка; за отклонението се събират достатъчни, относими и надеждни доказателства, които се прилагат /виж т.1. 11) по-горе/ и към които се реферира.

в) В случай, че при следващ въпрос за проверка експертът установи, че вече са описани като отклонение факти по предходен въпрос **представляват отклонение и по този въпрос за проверка**, експертът спазва т. 4 а), като цитира съкратено приложимата норма, но не описва т. 4 б) – т.е. установените факти не се излагат повторно, а експертът препраща към съответния номер на въпрос по-горе в КЛ, където вече са посочени.

г) **Ефект на отклонението** – квалифициране на нарушението като СЪЩЕСТВЕНО или НЕСЪЩЕСТВЕНО: като взима предвид всички относими факти и обстоятелства по проверяваната процедура и Насоките, респективно Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове /съгласно последните им изменения, е постигната синхронизация между описаните в двата документа нарушения и съответни показатели за корекцията, вкл. номерацията/,[[1]](#footnote-1), експертът обосновава установеното отклонение има ли финансово влияние или не.

**Следва да се има предвид че *съществено нарушение* е нарушение на законодателството, което би могло да доведе до налагане на финансова корекция по смисъла на ПМС 57 от 2017 г.,**

В случай на преценка за наличие на финансово влияние, експертът предлага съответен размер на финансова корекция по Насоките / Наредбата.

**ІI. ЗА НАЧАЛНИКА НА ОТДЕЛ „КОП“**

Началника на отдел „КОП“ извършва преглед на контролния лист (КЛ) и документите за поръчката и потвърждава, че:

1. Експертът е попълнил: общата информация за поръчката, колона „Да/Не/НП” за всички въпроси;

2. Установените отклонения експертът е документирал в колона „Коментари/Референции” в съответствие с изискванията по-горе;

3. Отклоненията се подкрепят от събраните доказателства;

4. Всички събрани доказателства са прикачени в досието (в електронен вид или на хартиен носител);

5. Преценката на началника на отдела за финансовия ефект на отклоненията съвпада с предложенията на експерта. В случай, че не съвпада, началникът на отдела конкретно посочва според него какъв е финансовият ефект.

За да потвърди качеството на изпълнената работа, началника на отдела извършва за всяка поръчка повторна проверка по всички въпроси от секция І „Откриване и обявяване на процедурата“ и секция ІІ.4. „Работа на комисията за провеждане на процедурата“. Ако при повторната проверка се установят неправилно отразени факти, Началника на отдела ги описва преди финализиране на КЛ.

**ІII. ЗА ИЗВЪРШВАНЕ НА АНАЛИЗ ЗА НАЛИЧИЕ НА ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ПРОВЕДЕНАТА ОБЩЕСТВЕНА ПОРЪЧКА („ЧЕРВЕНИ ФЛАГОВЕ“)**

При всеки отделен случай на установено отклонение, което се документира съобразно указанията по т. І, експертът и началникът на отдела задължително извършват допълнителен анализ за наличие на индикатори за нередности и измами („Червени флагове”). Задължението за извършване на проверката за наличие на индикатори за измама може да възникне при всеки въпрос за проверка от настоящия контролен лист.

В случай, че експертът установи наличие на един или няколко от изброените по-долу индикатори, същият следва да опише тези факти в колона „Коментар/ Референция“ от раздел ІV на настоящия контролен лист към съответния въпрос за проверка и да ги квалифицира като индикатори за измама. Експертът и началникът на отдела следва да вземат предвид тези индикатори при определяне финансовото влияние на установеното отклонение, както и следните подробни ръководства: за оценка на риска от измами, за установяване на конфликт на интереси в процедури за обществени поръчки и за откриване на подправени документи, приложени към Наръчника на ОПТТИ и Информационната бележка на ЕК относно индикаторите за измами във връзка с ЕФРР, ЕСФ и КФ.

ВНИМАНИЕ! Указанията по т. ІІІ експертът и началникът на отдел прилагат при всички въпроси за проверка на настоящия контролен лист, в случай че е налице отклонение в проверяваната поръчка.

За целта експертът проверява дали са налице някои от следните ситуации:

1. Индикатори за измама при конфликт на интереси:

* Конфликт на интереси може да възникне, когато служител на възложителя (ръководител, член на комисия за провеждане на процедурата, служител, участвал в подготовката и/или провеждането на конкретната процедура за възлагане на обществена поръчка) има недекларирани интереси във връзка с определена поръчка или изпълнител/ икономически оператор.
* Съмнение за наличие на конфликт на интереси може да възникне, ако са налице едно или няколко от следните обстоятелства:
* Необяснимо или необичайно фаворизиране на конкретен участник (например, подадена е само една оферта; класиран е само един участник, а останалите са отстранени; налице са ограничителни изисквания и/или условия, даващи предимство на определени икономически оператори; налице са незаконосъобразно отстранени участници; участникът, определен за изпълнител, не отговаря на изискванията на възложителя; налице е неравно третиране на участниците в процедурата; не са установени всички нередовни или недействителни документи от плик № 1 на отстранените участници в рамките на процедурата от ЗОП).
* Налице са признаци, че член на комисията за провеждане на процедурата или друг служител, имащ пряко отношение към провеждането й, упражняват стопанска дейност (например, в комисията за провеждане на процедурата за членове за членове са определени външни за възложителя лица, подготовката на документацията за участие е извършена от външни за възложителя лица).
* Налице са близки контакти (включително публично известни) между член на комисията за провеждане на процедурата или друг служител, имащ пряко отношение към провеждането на процедурата, и изпълнителя на поръчката.
* Лице, което участва в обединение или е дало съгласие и фигурира като подизпълнител в офертата на друг участник, е представил самостоятелна оферта – необходимо е да се вземат предвид резултатите от проверката съгласно въпрос № 39 от настоящия контролен лист.
* Налице е промяна на оферта след нейното подаване след изтичане на срока за получаване на офертите;
* Налице са възражения/жалби/ сигнали от други участници с твърдение за някои от индикаторите за измама;
* Налице е информация, че някои от офертите са отворени преди изтичане на срока за получаване на офертите и преди публичните заседания за отваряне на офертите/ ценовите предложения;
* Участникът, определен за изпълнител, е допълвал/изменял офертата си след крайния срок за получаване на офертите, извън процедурата по ЗОП.

2. Индикатори за измама при договаряне при офериране:

При договарянето икономически оператори от определена географска област, регион или отрасъл се договарят тайно с цел да елиминират конкуренцията и завишат цената на обществената поръчка посредством различни схеми за съглашателство при офериране.

* Допълващо офериране

С допълващото офериране, известно също като подаване на фиктивни оферти, се цели единствено да се създаде впечатление за конкуренция в рамките на процедурата, а не да се спечели обществената поръчка.

Няколко икономически оператора се договарят да представят оферти при сравнително по-високи цени или при изключително високи цени, за да направят възможен избора на точно определен изпълнител при завишени цени.

Определеният за изпълнител наема като подизпълнители лицата, които не са спечелили поръчката. Ангажирането на подизпълнители може да бъде и неформално или скрито, т.е. да не е посочено в офертата на определения за изпълнител участник.

Допълващи оферти могат да бъдат представени и от дъщерни дружества или свързани лица.

* Участие на ротационен принцип

Участниците представят допълващи оферти или се въздържат от участие, с цел да дадат възможност на всеки един от тях да представи най-ниска оферта на ротационен принцип. Ротацията може да бъде и по географски области - един изпълнител да получи цялата поръчка за пътищата в даден регион, а друг - в друг, или по вид на извършваните работи, по период от време, и т.н.

Съмнение за наличие на договаряне може да възникне, ако са налице едно или няколко от следните обстоятелства:

* избраната оферта съдържа предложения с твърде високи стойности в сравнение с прогнозната стойност на поръчката, цените за сходни работи или услуги, или средните за сектора стойности и пазарните цени;
* трайно завишени цени при всички участници;
* техническата спецификация насочва към конкретен икономически оператор, тъй като е твърде рестриктивна (особено за IT сектора и други по-специализирани технически договори), включително използването на търговски марки, без да е предвидена възможност и за представяне на еквивалент предложение за изпълнение на поръчката;
* ротация на икономическите оператори, определени за изпълнители, на регионален, професионален принцип или в зависимост от възлаганите работи;
* част от обединение/консорциум/АД и друго лице, спечелило процедурата, участва и самостоятелно в същата процедура;
* участници, които не са определени за изпълнители, се наемат като подизпълнители, вкл. неформално или скрито;
* необичайни характеристики в офертите (например разликата между отделните оферти е в размер на точен процент, печелившата оферта е на стойност точно под приемливия праг на цените, съвпадаща със заложените в бюджета цени, твърде висока, твърде близка, твърде отдалечена, съдържаща закръглени суми, непълна и т.н.);
* очевидни връзки между отделни участници, напр. съвпадащи адреси, персонал, телефонни номера и т.н.;
* квалифицирани потенциални изпълнители не подават оферти и стават подизпълнители или пък подал по-ниска оферта участник се оттегля и става подизпълнител, вкл. неформално или скрито;

Договарянето е типично за следните сектори: строителство на пътища, строителство на сгради, почистване дъното на водни източници и хранилища, електрическо оборудване, изхвърляне на отпадъци. Същото е възможно и в други сектори и обекти обществени поръчки.

**3**. Индикатори за измама при неоснователно възлагане на един изпълнител:

Тази схема често възниква в резултат на корупция, особено ако характерните белези се повтарят и са подозрителни.

Съмнение за наличие на неоснователно възлагане на един изпълнител може да възникне, ако са налице едно от следните обстоятелства:

* извършване на покупки от единствен източник в размер над или непосредствено под праговете, изискващи провеждането на процедура за възлагане на обществена поръчка;
* няколко поръчки на стойност, която е близка до праговете за провеждане на процедура за възлагане на обществена поръчка;
* незаконосъобразно разделяне на предмета на една поръчка, което е довело до не прилагане на по-тежък режим на възлагане (например отделни договори за работи и материали, като всеки от тях е на стойност под прага, изискващ провеждане на открита процедура – да се съобразят резултатите от проверката съгласно въпрос № 14 от настоящия контролен лист);
* незаконосъобразен вид процедура за възлагане – проведена е процедура по договаряне без обявление без наличие на предпоставките, визирани в от ЗОП.

|  |  |  |  |
| --- | --- | --- | --- |
| **№** | **Въпроси** | **Да/Не/НП** | **Референция/Коментар** |
| **I.** | **ОТКРИВАНЕ И ОБЯВЯВАНЕ НА ПРОЦЕДУРАТА ЗА ОБЩЕСТВЕНА ПОРЪЧКА** |  |  |
| **I.1.** | **Обявяване на процедурата** |  |  |
|  | **Законосъобразен ли е приложеният ред за възлагане, съобразно предвидените дейности по проекта?**  **Спазени ли са правилата за определяне на прогнозната стойност на поръчката, включително на чл. 21, ал. 4, aл. 5, ал. 15 и 16 ЗОП?** Възложителят прилага процедурите, регламентирани в ЗОП, когато прогнозната стойност на ОП е в рамките на праговете по чл. 20 от ЗОП Възложителят е длъжен да не разделя предмета на поръчката на части, за да заобиколи приложимия ред за възлагане по силата на чл. 21, ал. 15 от ЗОП. В случай, че вземе решение за разделено възлагане на дейностите от предмета на поръчката, при всяко отделно възлагане е длъжен да спазва приложимия към общата стойност на поръчката режим – чл.21, ал.5 от ЗОП.  **Възложителите могат да възлагат обособени позиции по реда, валиден за индивидуалната стойност на всяка от тях, при условие че стойността на съответната обособена позиция не надхвърля 156 464 лв., за доставки и услуги и 1 000 000 лв., за строителство, и общата стойност на обособените позиции, възложени по този начин, не надхвърля 20 на сто от общата стойност на поръчката. В тези случаи независимо от остатъчната стойност на поръчката тя се възлага по реда, приложим към общата стойност на цялата поръчка.**  **т. 1 или 2 от Насоките/ Наредбата, Приложение №1**  **Насочващи източници на информация:** прегледайте обявлението за обществена поръчка в частта за предмета на поръчката и прогнозната й стойност, както и други документи, ако е необходимо. Прегледайте договора за БФП, включително одобрения бюджет.  Анализирайте дали прогнозната стойност на поръчката попада в рамките на праговете по чл. 20 , ал.2, от ЗОП  Анализирайте възложените от възложителя дейности с подобен характер в рамките на предходните 12 календарни месеца, **считано от датата на решението за откриване на процедурата,** с цел да установите дали са спазени изискванията на чл. 21, ал. 15 от ЗОП. При анализа използвайте информацията, съдържаща се в попълнената от бенефициента Справка.  Съгластно чл.21, ал. 16 от ЗОП - Не се смята за разделяне възлагането в рамките на 12 месеца на две или повече поръчки: 1. с обект изпълнение на строеж или проектиране и изпълнение на строеж; 2. с идентичен или сходен предмет, които не са били известни на възложителя към момента, в който са стартирали действия по възлагането на предходна обществена поръчка с такъв предмет. |  |  |
|  | **Изпратено ли е обявление за обществената поръчка до АОП за поръчки -на стойност** по чл. 20, ал. 2 от ЗОП:  Възложителите прилагат процедурата по чл. 18, ал. 1, т. 12 – публично състезание, когато обществените поръчки имат прогнозна стойност:   1. при строителство - от 270 000 лв. до 5 000 000 лв.; 2. при доставки и услуги - от 70 000 лв. до 264 033 лв.    1. при услугите по приложение № 2 - от 70 000 лв. до 500 000 лв.   (всички стойности са без ДДС) |  |  |
|  | **В случай, че на разглежданата в този контролен лист процедура е осъществен контрол чрез случаен избор за законосъобразност от АОП, съгласно чл. 232 от ЗОП (в сила от 01.09.2016 г.), окончателният доклад за законосъобразност на АОП съдържа ли констатации за допуснати съществени нарушения при обявяване на процедурата?**  **Насочващи източници на информация:** окончателен доклад на АОП за законосъобразност по чл. 123, ал. 3 от ППЗОП.  Анализирайте:  - Направените констатации от Окончателното становище за законосъобразност на осъществения контрол чрез случаен избор по чл. 123, ал. 3, от ППЗОП, които водят до установяване на съществени нарушения.  - Има ли Обявление за промяна по чл. 25 от ЗОП, с което са отстранени констатираните съществени нарушения при обявяване на процедурата. |  |  |
| **I.2.** | **Срок за получаване на офертите** |  |  |
|  | **Срокът за получаване на офертите законосъобразен ли е, включително спазени ли са условията за намаляването му, ако има такова?**  Ако срокът за получаване на офертите не е намаляван, между датата на **ИЗПРАЩАНЕ** на обявлението за обществената поръчка и крайната дата за получаване на офертите следва да има минимум 21 дни за доставки и услуги и 28 дни при предмет на поръчката – строителство – чл. 178, ал. 1 от ЗОП.  Когато офертите могат да се съставят само след посещение на обекта или след проверка на място на допълнителни документи, свързани с обществената поръчка, сроковете за получаването на оферти трябва да бъдат по-дълги от минимално определените, като дават възможност на заинтересованите лица да се запознаят с цялата информация, необходима за изготвяне на офертите. – чл.45, ал.2  **Внимание!** Датата, на която е **публикувано** обявлението в РОП е **БЕЗ ЗНАЧЕНИЕ** за изчисляване срока за получаване на офертите.  При възникване на обстоятелства, които изискват спешно възлагане на поръчка, поради което е невъзможно спазването на срока по чл.178, ал. 2, възложителите могат да определят срок за получаване на оферти, не по-кратък от 10 дни от датата на изпращане на обявлението за обществена поръчка за публикуване. Възложителят мотивира прилагането на тази хипотеза в обявлението за обществена поръчка.  **т. 3 от Насоките/** **Наредбата, Приложение №1**  **Насочващи източници на информация:** прегледайте обявлението за обществената поръчка в частта относно срока за получаване на офертите (т. ІV. 3.4.) и датата на изпращане на документа (т. VІ.5),  **Използвайте таблица № 1**  Анализирайте:   * дата на изпращане на обявлението за ОП; * крайната дата за получаване на офертите; * броя на календарните дни между двете дати. |  |  |
|  | **Възложителят предоставил ли е неограничен, пълен, безплатен и пряк достъп чрез електронни средства до документацията за обществената поръчка?**  Достъпът до документацията е съгласно чл. 32 от ЗОП.  Документацията се предоставя от момента на публикуване на обявлението в РОП. **т. 4 от Насоките/** **Наредбата, Приложение №1** |  |  |
|  | **В случай, че е извършена промяна в обявлението за ОП и/ или документацията за участие, същата законосъобразна ли е по отношение на:**   * **обхвата и** * **начин на обявяване – до РОП (чл. 100, ал. 3 от ЗОП)?**   Съгласно чл. 100, ал. 1 от ЗОП възложителят може да направи **еднократно** промени в обявлението за ОП и/или документацията за участие, свързани с осигуряване на законосъобразното провеждане на процедурата, отстраняване на слабости и/или явна фактическа грешка.  Когато промените внасят съществени изменения в условията по обявената поръчка, които налагат промяна в офертите на участниците, **не е допустимо възложителят да въвежда условия, които биха променили кръга на заинтересованите лица** (чл.100, ал.10 във вр. с чл.100, ал.7 от ЗОП).  С решение и обявление за промяна е допустимо да се удължават и обявените срокове – **многократно** (срок за получаване на офертите, дата за публично отваряне на офертите).  Промените се инициират от **възложителя** или от **заинтересованото лице**, което може да направи предложение в 10-дневен срок от публикуването на обявлението в РОП (при съкратени срокове за получаване на оферти в съответствие с чл.74, ал.2 и ал.4, **заинтересованото лице** може да направи предложение за промяна в **3-дневен срок** от публикуването на обявлението в РОП)**.**  **Внимание!** Повече от една промяна не се допуска, с изключение на случаите на удължаване на обявените срокове (чл.100, ал. 6 във вр. с чл.100, ал.1).  Актът, с който се прави промяната, е: **решение**, с което се одобрява **обявление** за изменение или допълнителна информация.  **Промяната може да обхваща всички изисквания за възлагане на поръчката с изключение на условията, които биха променили кръга на заинтересованите** лица, когато се прави **до 14 дни** от публикуване на обявлението за откриване на процедурата (в случай че сроковете за получаване на оферти са съкратени на основание чл. 74, ал. 2 или ал. 4 от ЗОП, срокът за промяната в изисквания е **до 5 дни** от публикуване на обявлението).  След изтичането на 14-дневния (съответно 5-дневния) срок, изменението може да обхваща само удължаване на обявените срокове (чл.  100, ал.6 от ЗОП).  **(чл.100 от ЗОП),**  **т. 3, 4 и 5 от Насоките/** **Наредбата, Приложение №1**  **Насочващи източници на информация:** прегледайте решението за одобряване на обявление за изменение или за допълнителна информация, ако има такова.  Анализирайте:   * актовете, с който е направена промяната, и дали същите са изпратени до РОП.; * датата, на която е направена промяната; * обхвата на промяната; * сроковете за провеждане на процедурата след промяната – срок за получаване на офертите, дата за първо публично заседание на комисията за провеждане на процедурата. |  |  |
|  | **В случай че е удължаван срокът за получаване на оферти, изпратени ли са до РОП обявлението за изменение или допълнителна информация и решението, с което то се одобрява?**  **(чл. 36, ал.1, т.3 от ЗОП, чл. 100, ал.3 от ЗОП)**  **Насочващи източници на информация:** решение и обявление за удължаване на срока за получаване на офертите, както и други документи, обосноваващи взетото решение – докладни записки, извлечения от регистри за получените оферти, писма на заинтересовани лица.  **т. 3, 4 и 5 от Насоките/** **Наредбата, Приложение №1**  Анализирайте:   * дали решението за удължаване на срока за получаване на оферти е издадено преди изтичане на срока за получаване на офертите; * с колко календарни дни е удължен срока за получаване на офертите; * дати, на които решението за удължаване е изпратено до РОП; * дали в срока за получаване на офертите има постъпили оферти и ако да, колко и на кои участници; * дали е налице потребност от разглеждане на място на допълнителни документи към документацията за участие и/или оглед на мястото на изпълнение на поръчката (потребността е налице, ако са постъпили искания от заинтересовани лица за удължаване на срока); |  |  |
|  | **Целта на проверката е да се установи дали за възложителя е възникнало задължение за удължаване на срока за получаване на офертите.**  **(чл. 100, ал.7 и ал.11 от ЗОП)**  **Важно: Когато възложителят удължава сроковете в процедурата на основание обжалване, общата продължителност на всеки от сроковете, изтекли до момента на спирането на процедурата, заедно с новоопределените удължени срокове не може да е по-кратка от първоначалния срок, определен от възложителя (чл.28, ал.5 от ППЗОП).**  **Съгласно чл.100, ал.7 от ЗОП сроковете се удължават задължително от Възложителя, когато са внесени съществени изменения в условията по обявената поръчка с решението за одобряване на обявление за изменение или допълнителна информация които налагат промяна в офертите на участниците или са поискани своевременно разяснения по условията на процедурата и те не могат да бъдат представени в срока по чл. 33, ал. 2 от ЗОП.**  **Основания за удължаване на сроковете са:**  **- поради липса на неограничен, пълен, безплатен и пряк достъп чрез електронни средства до документацията за обществената поръчка;**  **- поради поставени от възложителя изисквания за защита на информация с конфиденциален характер при предоставяне на информация на участниците в хода на процедурите, както и при сключването на договора за обществена поръчка;**  **- когато офертите могат да се съставят само след посещение на обекта или след проверка на място на допълнителни документи, свързани с обществената поръчка**  **- проведени са пазарни консултации и/или е налице участие на външни лица при подготовка на документацията за процедурата;**  **- използвано е съкращаване на сроковете за получаване на оферти;**  **-получена е само една оферта от лице, участвало в пазарните консултации и/или в подготовката на документацията за процедурата**  **Възложителят удължава обявените срокове в процедурата, когато това се налага във връзка с производство по обжалване.**  **Възложителят може да удължи обявените срокове в процедурата, когато:**  **1. в първоначално определения срок няма постъпили заявления или оферти или е получено само едно заявление или оферта;**  **2. срокът по чл. 158, ал. 4 - допълнителен срок, в който лицата, които не притежават разрешение, удостоверение или потвърждение, касаеща техническите способности, да представят съответния документ, не е достатъчен.**  **Насочващи източници на информация: документи, сочещи необходимост от удължаване на сроковете; дадени разяснения от възложителя.**  **т. 3, 4 и 5 от Насоките/ Наредбата, Приложение №1**  **Анализирайте:**  **За чл.100, ал.7, т.2 от ЗОП:**  **- дата, на която са изпратени разясненията по документацията за участие;**  **- броят на дните между датата на изпращане на разяснението и датата, на която изтича срокът за получаване на офертите.** |  |  |
| **I.3** | **Условия за възлагане на обществената поръчка** |  |  |
|  | **Обявлението за обществена поръчка съдържа ли изискуемата информация съгласно Част Г от Приложение № 19 към ЗОП и попълнен ли е Образеца за обявление за поръчка:**   1. Наименование и адрес на възложителя. 2. Обект на поръчката, прогнозна стойност и източник на финансиране. 3. Кратко описание на предмета на поръчката, а когато е приложимо - и количество или обем. 4. Данни за обособените позиции, когато е приложимо. 5. Изисквания към личното състояние на участниците. 6. Критерии за подбор, които се отнасят до годността за упражняване на професионалната дейност, икономическото и финансовото състояние и техническите и професионалните способности. 7. Критерия за възлагане, а когато е приложимо, и показателите за оценка на офертите. 8. Допълнителна информация и други изисквания към изпълнението на поръчката, когато е приложимо. 9. Срок за подаване и място за получаване на офертите. 10. Дата, час и място на отваряне на офертите. 11. Обособени позиции. 12. Орган, отговорен за процедурите по обжалване.   **Насочващи източници на информация:** прегледайте обявлението за обществената поръчка.  **т. 8 от Насоките/** **Наредбата, Приложение №1** |  |  |
|  | **Законосъобразен ли е размерът на гаранцията за изпълнение, посочена в обявлението за ОП?**  Гаранцията за изпълнение следва да не надвишава повече от 5% от стойността на договора.  Когато поръчката се възлага на специализирани предприятия или кооперации на хора с увреждания, гаранцията за изпълнение на договора не може да надвишава 2% от стойността на договора. **(чл. 111 от ЗОП),**  **т. 9 от Насоките/**  **Наредбата, Приложение №1**  **Насочващи източници на информация:** прегледайте обявлението за обществената поръчка (ІІІ.1.1).  Преценете дали гаранцията за изпълнение е определена в допустимите размери по чл. 111 от ЗОП. Преценката за законосъобразността на размера й се прави по всяка обособена позиция поотделно (ако има такива). Гаранцията може да бъде предоставена в една от следните форми: парична сума, банкова гаранция и застраховка, обезпечаваща изпълнението чрез покритие на отговорността на изпълнителя. |  |  |
|  | **Предметът на обществената поръчка, посочен в обявлението за ОП и документацията за участие, и заложените изисквания в техническите спецификации осигуряват ли спазване на принципите за пропорционалност, за свободна и лоялна конкуренция, равен достъп и недопускане на дискриминация на лицата?**  Възложителят е длъжен да формулира предмета на ОП в обявлението за ОП и останалата част от документацията за участие достатъчно пълно, ясно и без да използва дискриминационни елементи (пр. когато предметът е зададен твърде общо или неизчерпателно, е невъзможно да се идентифицират конкретните дейности, подлежащи на изпълнение).  **Внимание!** Когато предметът е обособен в позиции, е необходимо да се направи задълбочен анализ доколко групирането на дейностите по позициите (и в рамките на една позиция също) е дискриминационно. Когато реши, че не е целесъобразно разделянето на обществената поръчка на обособени позиции, в решението за откриване на процедурата възложителят посочва причините за това.  Възложителят трябва да определи техническите спецификации, съобразявайки се с изискванията на чл. 48 от ЗОП и § 2, т. т. 31, 53 и 54 от ДР на ЗОП.  Техническите спецификации трябва да дават възможност за равен достъп на лицата за участие в процедурата и да не създават необосновани пречки пред конкуренцията.  Техническите спецификации не трябва да се определят чрез посочване на конкретен модел, източник, процес, търговска марка, патент, тип, произход или производство, за да се облагодетелстват или елиминират определени лица или стоки. При изключителни случаи е допустимо използването на подобно описание, ако след него са добавени думите „или еквивалент”.  **Важно!** Технически спецификации се изготвят при всички обекти обществени поръчки – доставки, услуги и строителство. **(чл. 2 във връзка с чл. 49 и чл. 50 от ЗОП), (чл. 48 от ЗОП и § 2, т. 53 и т. 54 от ДР на ЗОП)**  **Насочващи източници на информация:** прегледайте обявлението за обществената поръчка в частта относно обекта на поръчката (т. ІІ.1.1, ІІ.1.2, ІІ.2.1), както и документацията за участие в частта относно описанието на предмета на поръчката, техническите спецификации (включително количествени сметки и др.), изискванията относно вариантите на офертите (ако е приложимо), проекта на договор.  **т. 11 и 12 от Насоките /**  **Наредбата, Приложение №1**  Анализирайте посочените насочващи източници с цел да установите дали предметът на ОП е дефиниран достатъчно пълно, ясно и без дискриминационни елементи.  Анализирайте техническите спецификации, за да оцените дали са приложени изискванията на цитираните правни норми. |  |  |
|  | **За процедури, приключващи с рамково споразумение:**  **Сключването на рамково споразумение осигурява ли свободна конкуренция между участниците?**  Възложителят е длъжен да не сключва рамково споразумение, ако предотвратява, ограничава или нарушава конкуренцията по силата на чл. 81, ал. 7 от ЗОП. Забраната се отнася не само до предмета на поръчката, но и до всички останали изисквания на възложителя.  **Внимание!** Когато предметът е обособен в позиции, е необходимо да се направи задълбочен анализ доколко групирането на дейностите по позициите (и в рамките на една позиция също) е дискриминационно. **(чл. 81, ал. 7 от ЗОП)**  **Насочващи източници на информация:** прегледайте обявлението за обществената поръчка в частта относно обекта на поръчката, условията за участие, както и документацията за участие в частта относно описанието на предмета на поръчката, техническите спецификации, изискванията относно вариантите на офертите (ако е приложимо), проекта на договор.  **т. 9, 11 и 12 от Насоките/** **Наредбата, Приложение №1**  Анализирайте предмета на поръчката при процедури, приключващи с рамково споразумение, за да установите налице ли е нарушаване на забраната по чл. 81, ал. 7 от ЗОП. |  |  |
|  | **При поръчки с обект строителство:**  **Съобразена ли е законовата забрана да се включват в предмета на поръчката услуги или доставки, които не са свързани с изпълнението на строителството?**  Възложителят е длъжен, когато определя подлежащите на изпълнение дейности, да не включва в предмета на поръчки за строителство услуги или доставки, които не са необходими за неговото изпълнение (чл.21, ал. 17 от ЗОП).  При анализа на дейностите, включени в предмета на поръчката, е необходимо да се имат предвид, че при включени в поръчката различни обекти по чл. 3 от ЗОП (т.нар. „смесени поръчки“ - напр. строителство и услуга), тя се възлага по реда, приложим за обекта, който характеризира дейностите – **основен предмет на поръчката** (чл.11, ал.1 от ЗОП).  **Забележка:** точното определяне на основния обект на поръчката има отношение и към отговор на въпроса дали правилно са определени стойностните прагове за възлагане на поръчката, съответно дали не е избегнато прилагането на по-строг ред за възлагане.  При анализа на дейностите, включени в предмета на поръчката, е необходимо да се имат предвид и:хипотезите, които съгласно закона се приемат за строителство:   * изпълнение или проектиране и изпълнение на **строителство, свързано с една от дейностите по приложение № 1 от ЗОП**; * изпълнение или проектиране и изпълнение на **строеж (**съгласно **легалната дефиниция, „строеж“** е резултатът от строителни работи или дейности в областта на строителството, който е достатъчен сам по себе си да изпълнява икономическа или техническа функция(пар.2, т.51 от ДР на ЗОП);   **(чл. 3, ал. 1, т. 1 от ЗОП, чл. 21, ал.17 от ЗОП, пар.2, т.51 от ДР на ЗОП, чл.11, ал.1 от ЗОП)**  **Насочващи източници на информация:** прегледайте обявлението за обществената поръчка в частта относно обекта на поръчката, както и документацията за участие в частта относно описанието на предмета на поръчката, техническите спецификации (по-специално количествените сметки), проекта на договор. **т. 11 от Насоките /**  **Наредбата, Приложение №1**  Анализирайте предмета на поръчката и по-специално техническите спецификации, включително количествените сметки, за да установите дали в предмета на поръчката са включени доставки и услуги, които не са необходими за изпълнението на строителството. |  |  |
|  | **Критериите за подбор (изисквания за годност (правоспособност) за упражняване на професионална дейност, минималните изисквания към финансовото и икономическо състояние, технически и професионални способности) посочени ли са изчерпателно в обявлението за ОП?**  **Документите за доказване на критериите за подбор посочени ли са изчерпателно в обявлението за ОП?**  В случай, че възложителят е определил критерии за подбор, той е длъжен да определи и документите, с които се доказва изпълнението им (чл. 59, ал.5 от ЗОП). Възложителите нямат правно основание да изискват представяне на документи по чл. 59 и чл. 64 от ЗОП, без да са определили съответни критерии за подбор.  В обявлението за поръчката възложителят е длъжен да посочи изчерпателно всички критерии за подбор, както и всички документи, които изисква във връзка с тях.  **Внимание!! Критерият „годност (правоспособност) за упражняване на професионална дейност“ не може да се доказва с капацитета на трети лица.**  **(чл. 65, ал. 1 от ЗОП), (чл. 59 от ЗОП във връзка с чл. 2, ал. 1, т. 1 от ЗОП, чл. 60, чл. 61 /в тази връзка – чл. 62 и за справка § 2, т. 66 от ДР на ЗОП и чл. 63 /в тази връзка – чл. 64 от ЗОП)**  **Насочващи източници на информация:** обявление, документация за участие.  **т. 8 от Насоките /**  **Наредбата, Приложение №1**  Анализирайте критериите за подбор и документите за доказването им. Прегледайте обявлението за обществената поръчка в частта относно условията за участие, както и документацията за участие в цялост. Изисквания към годността на участниците и документи за доказването им е най-вероятно да са формулирани в следните части на документацията за участие - относно изискванията към годността на участниците, указанията за подготовка на офертите. Тъй като в практиката се срещат случаи, в които тези изисквания се изброяват във всички части на документацията за участие (несистематично), е необходимо да се анализира същата задълбочено в цялост, включително и в нейните приложения. |  |  |
|  | **При показателите, включени в критериите по чл. 70, ал. 2, т. 2 и т. 3: Съобразена ли е законовата забрана като показател за оценка на офертите в обявлението за ОП и в методиката да бъдат включени критерии за подбор?**  Показателите, включени в критериите по чл. 70, ал. 2, т. 2 и 3, следва да са пряко свързани с предмета на поръчката. Регламентирана е забрана като показатели за оценка на офертите да се включват критерии за подбор на участниците. Забраната се отнася до всички критерии за подбор, а не само до тези, които са използвани от възложителя при конкретната процедура. Обхватът на забраната включва както показателите за оценка, така и подпоказателите и всички компоненти на оценката, определени от възложителя в методиката (чл. 70, ал. 12).  **Внимание!** При поръчки, при които качеството на ангажирания с изпълнението на дейностите по поръчката персонал може да окаже ***съществено*** влияние върху изпълнението им, възложителят може да използва показател „организация и професионална компетентност на персонала“, стига същият да не е включен в критериите за подбор. (чл. 70, ал.4, т.2)  **Внимание!** Съгласно чл.33, ал.1 от ППЗОП, възложителите могат да изискват представяне на планове, графици и други документи, свързани с организацията на изпълнение на дейностите, доколкото представят изпълнението в съответствие с офертата на участника и изискванията на възложителя, като **пълнотата и начинът на представяне на информацията в документите не може да се използва като показател за оценка на офертите.**  **(чл. 70, ал. 12 от ЗОП, чл.33, ал.1 от ППЗОП)**  **Насочващи източници на информация:** прегледайте обявлението за обществената поръчка в частта относно критериите за възлагане (т. ІV.2.) и документацията за участие в частта относно методиката за оценка на офертите. **т. 9 от Насоките /**  **Наредбата, Приложение №1**  Анализирайте всички показатели за оценка на офертите с тяхната относителна тежест, включително подпоказателите и компонентите за оценяване (ако има такива), съдържащи се в методиката за оценка и обявлението за обществената поръчка. Анализирайте и установете дали показателите, включително и всички подпоказатели и параметри за оценка предвиждат оценяване на финансовото и икономическо състояние на участниците, техните технически възможности и професионална им квалификация. |  |  |
|  | **Формулираните условия или изисквания осигуряват ли равно третиране на участниците в процедурата? Съобразени ли са с предмета и количеството или обема на обществената поръчка? /Дискриминационни/непропорционални критерии за подбор на участниците/**  Условията или изискванията могат да се отнасят както до критериите за подбор и показателите за оценка, така и до други условия или изисквания на възложителя. За да се заключи дали едно изискване противоречи на чл. 2, ал. 2 от ЗОП, е необходимо да се направи анализ доколко същото е съобразено с предмета и сложността на поръчката, обема, характера и количеството й. Неясните изисквания също са предпоставка за неравно третиране и допускане на дискриминация на участниците.  При анализа е необходимо да се има предвид, че относимият период на придобиване на опита е правно уреден в чл. 63, ал.1, т. 1, букви а) и б) от ЗОП – 3 години – за доставки и услуги и 5 години – за строителство.  При анализа е необходимо да се има предвид, че при поставено минимално изискване за определени експерти, то по отношение на специалността и съответната образователна степен (бакалавър, магистър и т.н.) следва да има допусната възможност и за „еквивалент“.  Критериите за подбор по чл. 59, ал. 1 и документите, с които се доказва съответствието с тях, трябва да са съобразени и да съответстват на обекта, предмета, стойността, сложността, както и количеството или обема на обществената поръчка и предназначението на строителството, доставките или услугите. Когато обществената поръчка има обособени позиции, критериите за подбор за всяка от обособените позиции трябва да съответстват на изброените характеристики за съответната позиция.  **Внимание!** В случай, че откриването на процедурата се предхожда от **провеждане на пазарни консултации** по реда на чл. 44 от ЗОП, възложителят следва да предприеме действия, гарантиращи че лицата, участвали в пазарните консултации и/или подготовката на процедурата, нямат предимство пред останалите участници, (**чл. 44, ал. 2 и ал. 3 от ЗОП**), **(чл. 59 – 66 от ЗОП),**  **(чл. 2, ал. 2 от ЗОП)**  **Насочващи източници на информация:** прегледайте обявлението за обществената поръчка и документацията за участие; в случай на провеждани пазарни консултации по реда на чл. 44 от ЗОП, прегледайте публикуваната на профила на купувача информация, разменена по повод подготовката за възлагане на обществена поръчка (индикация за допуснато нарушение от страна на възложителя би бил напр. случай, при който той се е съобразил с препоръка, дадена от участвало в пазарните консултации лице, възложителят да заложи изискване за подбор, на което отговаря само въпросното лице).  **т. 9 и 10 от Насоките /**  **Наредбата, Приложение №1**  За обществени поръчки с предмет, обособен в позиции:  Анализът за липса на ограничителни изисквания, критерии за подбор/други изисквания към участниците се прави самостоятелно по отношение на всяка обособена позиция. |  |  |
|  | **Показателите, включени в критериите по чл. 70, ал. 2, т. 2 и 3 от ЗОП свързани ли са с предмета на поръчката и отговарят ли на условията, посочени в чл. 70, ал. 5 от ЗОП?**  Когато критерият за възлагане включва повече от един показател, възложителят определил ли е в обявлението и в документацията за ОП относителната тежест на всички показатели, а когато това е обективни невъзможно, подредил ли ги е по важност в низходящ ред? **(чл. 70, ал. 6 от ЗОП)**  Методиката за комплексна оценка на офертите законосъобразна ли е, включително съдържа ли точни указания за определяне на оценката по всеки показател и за начина за определяне на оценката по всеки показател?  **(чл. 70, ал. 7 от ЗОП)**  Възложителят е длъжен в методиката за оценка да даде точни и ясни указания за определяне на оценката по показателите и за определяне на комплексната оценка на офертата. Изискването се отнася до всички показатели и подпоказатели за оценка, както и до компонентите на оценяване. В методиката в съответствие с техническите спецификации може да се определят и минимално и максимално допустимите стойности на количествените показатели. В случаите по чл. 30 ал. 1 от ППЗОП с методиката в съответствие с техническите спецификации се определя и начинът за оценяване на офертите, които са подадени за част от номенклатурите по обособените позиции. **(чл. 70, ал. 5, 6 и 7 от ЗОП)**  **Насочващи източници на информация:** методика за оценка на офертите, както и останалата част от документацията за участие, която е свързана с описаните в методиката указания.  **т. 8 или 9 от Насоките/**  **Наредбата, Приложение №1**  Анализирайте методиката за оценка и свързаните части на документацията за участие. Обърнете внимание на относителната тежест на всеки от показателите за оценка, на предвидената скала/стъпка, на инструкциите за начина на определяне на оценката по всеки показател и за определяне на комплексната оценка. Обърнете внимание на начина на присъждането на оценките и доколко съгласно ДУ то е обвързано с обективни обстоятелства.  Обърнете внимание, дали методиката не съдържа формула за оценка на показател, според която най-много точки получава предложение на участника, което е най-близко до средноаритметичната стойност от съответните предложения на всички допуснати оферти, вкл. и т. нар. „метод средна цена“.  Проверете дали не е използвана математически неточна формула като част от методиката за оценка, при прилагането, на която се изкривява относителната тежест на предварително зададените показатели за оценка. Така сгрешената формула предполага класиране на оферта, която не отговаря на изискването за икономически най-изгодна оферта. |  |  |
| **ІІ.** | **ПРОВЕЖДАНЕ НА ПРОЦЕДУРАТА ЗА ОБЩЕСТВЕНА ПОРЪЧКА** |  |  |
| **ІІ. 1** | **Искания за разяснения по документацията за участие** |  |  |
|  | **Спазен ли е срокът за публикуване в профила на купувача на разясненията по решението, обявлението и документацията за ОП?**  При писмено искане за разяснения по условията на обществената поръчка, направено до 5 дни - при поръчки за доставки и/или услуги и в случаите на чл. 178, ал. 3, а при поръчки за строителство - до 7 дни, преди изтичането на срока за получаване на оферти, възложителят публикува в профила на купувача писмени разяснения.Разясненията се публикуват на профила на купувача в срок до три дни от получаване на искането и в тях не се посочва лицето, направило запитването.  **(чл. 180 от ЗОП)**  **Насочващи източници на информация:** прегледайте постъпилите искания за разяснения и дадените отговори.  **т. 8 или 9 от Насоките/**  **Наредбата, Приложение №1**  **използвайте таблица № 3** |  |  |
|  | **Съобразено ли е изискването дадените от възложителя разяснения да не налагат съществени промени в офертите?**  Дадените от възложителят разяснения **не следва да въвеждат условия, които биха променили кръга на заинтересованите лица** (по аргумент от чл. 100, ал. 10 забраняващ въвеждане на промени в обявлението и документацията посредством *обявление за изменение или допълнителна информация).*  **Внимание: Дадените разяснения от възложителя не могат да променят вече обявените критерии за подбор! (чл. 33**, **чл. 100, ал. 9 от ЗОП)**  **Насочващи източници на информация:** прегледайте изпратените до участниците отговори, както и документацията за участие, включително обявлението за обществената поръчка.  **т. 8 или 9 от Насоките /**  **Наредбата, Приложение №1**  Анализирайте дали дадените разяснения на практика изменят/допълват изисквания, съдържащи се в документацията за участие. |  |  |
| **ІІ. 2** | **Получаване и регистриране на офертите** |  |  |
|  | **Регистрирани ли са всички разгледани и оценени оферти?**  Всички получени оферти трябва да са регистрирани в деловодната система и/или регистър на получените оферти. **(чл. 48, ал.1 от ППЗОП)**  **Насочващи източници на информация:** извлечение от деловодната система и/ или регистър на получените оферти, други документи.  **т. 16 от Насоките/** **Наредбата, Приложение №1** |  |  |
| **ІІ.3** | **Назначаване на комисия за провеждане на процедурата** |  |  |
|  | **Спазени ли са изискванията относно назначаването на комисията и нейния състав?**   * със **заповед** на възложителя се определя поименен състав на комисията (допустимо е членовете на комисията да са **външни лица**, при което възложителят сключва писмен договор с всяко от тях – чл. 51, ал. 2 от ППЗОП); * броят членове трябва да е **нечетен**; * по отношение на членовете й не трябва да е наличен **конфликт на интереси с участниците**; * когато са налице предвидените от ППЗОП основания, встъпването на **нов член** в комисията се извършва след издаване на **нова заповед** (недопустимо е встъпване на нов член, определен с първоначалната заповед като „резервен член“) – чл. 51, ал.11 ППЗОП.   **(чл.103 от ЗОП, чл.51 и чл.52 от ППЗОП)** |  |  |
|  | **Декларирана ли е липсата на конфликт на интереси с участниците от всички членове на комисията?**  Членовете на комисията за провеждане на процедурата са длъжни да подадат декларации за липса на конфликт на интереси с участниците **след получаване списъка на постъпилите оферти, както и на последващ етап от процедурата**.  **(чл. 51, ал. 8 от ППЗП във връзка с чл. 103, ал. 2 от ЗОП)**  **Насочващи източници на информация:** прегледайте подписаните декларации и протокола за работата на комисията в съответната част.  **т. 21 от Насоките/**  **Наредбата, Приложение №1**  Анализирайте:   * броя на членовете на комисията, * датата на получаване на списъка с постъпилите оферти, * броя на подадените декларации, вкл. тези, подадени от нови членове на комисията, * датата на подаване на декларациите, * съдържанието на декларациите. |  |  |
| **ІІ.4** | **Работа на комисията за провеждане на процедурата** |  |  |
|  | **Публичните заседания на комисията (за отваряне на офертите и за отваряне на ценовите предложения) проведени ли са законосъобразно?**  **(чл. 54, ал. 1 - 5 и чл. 57, чл. 58, чл. 62 и чл. 63 от ППЗОП),**  **(чл. 181, ал.2 от ЗОП)**  **Насочващи източници на информация:** прегледайте доклада за резултатите от работата на комисията и приложенията към него (чл. 60 от ППЗОП); обявлението и документацията – в хипотезата на чл.181, ал.2 от ЗОП. **т. 16 от Насоките**  Анализирайте дали датата и мястото на проведеното публично заседание съвпадат с датата и мястото на публичното заседание съгласно обявлението за ОП. Ако има разлики, анализирайте дали са уведомени писмено всички участници в процедурата.  Анализирайте дали е проведено публичното заседание за отваряне на ценовите предложения и дали участниците са уведомени в подходящ срок и по подходящ начин.  В случай че разглеждането на техническото и ценово предложение предхождат разглеждането на документите за съответствие с критериите за подбор – анализирайте **дали промяната в реда е предвидена в обявлението** за откриване на процедурата, както и дали е съобразено изискването на чл.104, ал. 3 от ЗОП – промяната в реда на разглеждане се допуска, когато всички предложения от офертите на участниците се представят **чрез числова стойност, която се оповестява в момента на отваряне на офертите**. |  |  |
|  | **Изпратен ли е на всички участници в процедурата протоколът по чл. 54, ал. 7 от ППЗОП?**  Протоколът се изпраща до всички участници **в деня на публикуването му в профила на купувача. (чл. 54, ал. 7-10 от ППЗОП)**  **Насочващи източници на информация:** прегледайте писмата, с които е изпратен протоколът на участниците, както и други документи, свързани с установяването на подлежащите на проверка факти, ако е необходимо. Прегледайте профила на купувача.  **т. 16 от Насоките/**  **Наредбата, Приложение №1**  Анализирайте датата и адресатите на писмата, с които е изпратен протоколът. |  |  |
|  | При прегледа надокументите по чл. 39, ал. 2 за съответствие с изискванията към личното състояние и критериите за подбор, **правилно ли са установени всички липсващи/нередовни документи и/или несъответствия с критериите за подбор или с други изисквания на възложителя на отстранените във връзка с тези документи участници?**  При прегледа на документите по чл. 39, ал. 2 за съответствие с изискванията към личното състояние и критериите за подбор, комисията е длъжна да установи всяка липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор. **(чл. 54, ал. 8 от ППЗОП)**  **Насочващи източници на информация:** прегледайте доклада от работата на комисията и офертите на отстранените участници в частта на документите за съответствие с изискванията към личното състояние и критериите за подбор, и допълнително представените документи.  **т. 13-15, 17 от Насоките/**  **Наредбата, Приложение №1**  Анализирайте:  - офертите на ОТСТРАНЕНИТЕ участници в случай, че са отстранени във връзка с нередовности на документите, отнасящи се до личното състояние и критериите за подбор;  - установените от комисията нередовности и  - изисканите от участниците документи за отстраняването на нередовностите.  Установете дали комисията е действала правилно спрямо участника. Анализът се прави за всеки отстранен участник поотделно с цел да се потвърди законосъобразността на действията на комисията. |  |  |
|  | **Офертата на участника, определен за изпълнител, отговаря ли на изискванията на закона и възложителя? \***  **Съдържа ли тази оферта *документите по чл. 39, ал. 2 и следващи от ППЗОП*.**  **Вниманиие!**  В случай че оценката на техническите и ценовите оферти предхожда проверката за съответствие на участниците с критериите за подбор на основание чл.181, ал.2 от ЗОП**, ценовите предложения могат да не се представят в запечатан плик** – чл. 47, ал. 6 от ППЗОП.  Когато участник подава оферта за повече от една обособена позиция, в опаковката по чл. 47, ал. 2 за всяка от позициите се представят поотделно комплектувани документи по чл. 39, ал. 3, т. 1 (ТЕХНИЧЕСКО ПРЕДЛОЖЕНИЕ) и отделни непрозрачни пликове с надпис "Предлагани ценови параметри", с посочване на позицията, за която се отнасят – чл. 47, ал. 9 от ЗОП.  Когато критериите за подбор по отделните обособени позиции са еднакви, за тях се допуска представяне на едно ЗАЯВЛЕНИЕ за участие, ако тази възможност е посочена в обявлението, с което се оповестява откриването на процедурата - чл. 47, ал. 10 от ЗОП.  ***Внимание!*** Въпросът се отнася само до офертата на участника, определен за изпълнител. **(чл. 47, чл. 39, ал. 2 и ал. 3, т. 1, чл. 67, ал.1 от ЗОП )**  ***Забележка:***  **Относно доказване на съответствие с критериите за подбор от подизпълнители, обединения и трети лица:**   * **подизпълнителите** трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата (чл. 66, ал. 2 от ЗОП); * при **участници обединения, които не са регистрирани като юридически лица,** съответствието се * доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката*, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението* (чл.59, ал.6 от ЗОП); * при позоваване от изпълнителя на **капацитета на трети лица** (с чиито ресурси той е доказал че ще разполага), третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата (чл. 65 от ЗОП).   **Внимание!** В случай чеподизпълнител или трето лице не отговаря на съответните критерии за подбор, възложителят изисква неговата замяна – чл.66, ал. 3, чл.65, ал. 5 от ЗОП.  ***Внимание!***  *\* Считано от* ***01.07.2017 г.****, в сила влиза изискването на ЗОП за обмен на информация, в това число* ***подаване на оферти, с електронни средства за комуникация.*** *Член**39, ал.3 и ал.5 от ЗОП предвижда поредица от изключения относно прилагане на изискването за подаване на офертата в електронна форма.*  *\*\* Считано от* ***01.04.2018 г.****, в сила влиза изискването на чл.67, ал.4 от ЗОП ЕЕДОП да се предоставя в електронен вид по образец, утвърден с акт на Европейската комисия.*  **Насочващи източници на информация:** прегледайте всички документи от офертата на участника, определен за изпълнител. **т. 13 от Насоките**  Прегледайте цялата оферта на участника, определен за изпълнител, и преценете дали отговаря на **ВСИЧКИ ИЗИСКВАНИЯ НА ВЪЗЛОЖИТЕЛЯ**, както относно критериите за подбор на участниците, така и относно техническото и ценово предложение за изпълнение на поръчката.  Ако поръчката е с обособени позиции, проверката се прави за всеки участник, определен за изпълнител по всяка обособена позиция, попаднала в проверката.  **ВНИМАНИЕ! ДА СЕ АНАЛИЗИРА ДАЛИ УЧАСТНИКЪТ, ОПРЕДЕЛЕН ЗА ИЗПЪЛНИТЕЛ, Е ТРЕТИРАН ПО-БЛАГОПРИЯТНО ОТ ОТСТРАНЕНИТЕ УЧАСТНИЦИ.** |  |  |
|  | **Отстранените участници и оферти действително ли не отговарят на изискванията на ЗОП и/или на възложителя?**  Участникът се отстранява, в случай че той или офертата му не отговарят на определени от закона/възложителя изисквания:   * при налични основания за **задължително отстраняване** (чл. 54, ал. 1 от ЗОП); * при налични основания за **незадължително отстраняване** – чл. 55, ал. 1 от ЗОП (в случай че възложителят изрично е посочил тези основания в обявлението за откриване на процедурата); * участникът **не отговаря на критериите** за подбор, заложени от възложителя или **не изпълни друго условие**, посочено в обявлението или документацията (чл.107, т.1); * **офертата не отговаря на: предварително обявените** **условия,** или на правила/изисквания, свързани с опазване на околната среда, социалното и трудовото право и др. **(чл. 107, т. 2, б. “а” и „б“ (чл. 107, т. 2 от ЗОП)**; * при предложение с 20 % по-благоприятно от средната стойност на предложенията на останалите участници, участник **не е представил в срок обосновката по чл. 72, ал. 1** или, макар да я е представил в срок, **обосновката не е била приета** от комисията съгласно чл. 72, ал. 3-5 от ЗОП (чл. 107, т. 3 от ЗОП); * участници в процедурата са **свързани лица** (чл. 107, т. 4 от ЗОП, § 2, т. 45 от ДР на ЗОП);   Напр.: На отстраняване подлежат оферти, които не отговарят на изискванията на възложителя, т.е. не съдържат предложения по всички параметри от техническите спецификации от ДУ.  В случай на отстраняване по чл. 54 и 55, **възложителят трябва да осигури доказателства за наличие на основания за отстраняване** – чл. 57, ал. 5 от ЗОП.  **Внимание!** Отстраняване на някое от основанията по чл. 55, ал. 1 е допустимо, само ако възложителят е предвидил тази възможност на етап откриване на процедурата.  **Внимание! Не се отстранява** участник, за когото саналични основания за задължително отстраняване по чл. 54, ал. 1 от ЗОП, когато:  - се налага да се защитят особено важни държавни или обществени интереси  - размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.  **Внимание! Допустимо е възложителят да не отстрани** участник на посочените в чл. 55, ал. 1 основания, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност (и в случай че тази възможност е посочена в обявлението).  **Внимание!** Допустимо е **да не бъдат приложени основанията** за отстраняване по чл. 54, ал. 1 и посочените от възложителя обстоятелства по чл. 55, ал. 1 при условията на **чл. 56 от ЗОП** – в случай че участникът докаже, че е предприел **мерки, гарантиращи неговата надеждност**. Възложителят преценява предприетите от кандидата или участника мерки, като отчита тежестта и конкретните обстоятелства, свързани с престъплението или нарушението. **Мотивите за приемане или отхвърляне** на предприетите мерки за надеждност **се посочват в решението за класиране или прекратяване** на процедурата. **(чл.107, чл. 54 и чл.55, чл.57 от ЗОП)**  **Насочващи източници на информация:** прегледайте съответните документи от офертите на отстранените участници, докладите за работата на комисията и решението за класиране на участниците и определяне на изпълнител; в случай на позоваване на „мерки за надеждност“, прегледайте и мотивите за приемане/отхвърлянето им в решението за класиране или прекратяване на процедурата.  **т. 14 от Насоките/**  **Наредбата, Приложение №1**  За всеки участник поотделно анализирайте дали са налице основанията за отстраняването им, посочени в протокола, т.е. дали действително отстраненият участник не е представил някой от изискуемите документи и/или не отговаря на изискванията на възложителя. За целта е необходимо да се прегледат офертите на отстранените участници в частта, относима към основанието за отстраняването им. Прегледът включва:   1. идентифициране на условието, което е посочено като причина за отстраняване на участника – от закона и от документацията за участие, включително обявлението за обществената поръчка. Важно е да се установи действителното съдържание на причините за отстраняване; 2. установяване съдържанието на офертата в частта, която не отговаря на изискванията на възложителя. |  |  |
|  | **Комисията приложила ли е точно и обективно методиката за оценка на офертите, включително правилно ли са изчислени оценките?**  Комисията разглежда допуснатите оферти и ги оценява в съответствие с предварително обявените условия. Комисията прилага методиката за оценка на офертите по отношение на **всички допуснати до оценка оферти, без да я променя.**  **Насочващи източници на информация:** прегледайте подлежащите на оценка документи от офертите на допуснатите до оценяване участници, както и доклада за работата на комисията. **т. 15 от Насоките**  Анализирайте дали методиката за оценка е приложена точно и обективно по отношение на КЛАСИРАНИТЕ оферти. Пресметнете оценките съгласно методиката за оценка на офертите и приложете създадения работен документ.  ЗАБЕЛЕЖКА: Комисията следва да прилага одобрената от възложителя методика. Все пак обърнете внимание, че при вътрешно противоречие между различни части/формули в методиката, коректното прилагане от комисията не може да санира проблем в одобрената методика (ако има такъв, например сгрешени формули, които не отразяват обявената тежест за съответния показател). |  |  |
|  | **Комисията изискала ли е обосновка от участника, ако предложението му, свързано с цена или разходи, 20 % по-благоприятно от средната стойност на съответните предложения в останалите допуснати до оценка оферти?**  **Писмената обосновка на участника свързана ли е с обективните обстоятелства, визирани в чл. 72, ал. 2, т. 1-5 от ЗОП?**  **(чл. 72, ал. 1, 2 и 3 от ЗОП)**  **Насочващи източници на информация:** прегледайте предложенията на участниците, които са допуснати до оценяване, протокола за работата на комисията, получените обосновки.  **т. 15 и 20 от Насоките/**  **Наредбата, Приложение №1**  Вижте и приложете разясненията по горния въпрос. |  |  |
|  | **Придържала ли се е комисията към вмененото й от закона задължение да не допуска изменение на предложенията, направени в техническото предложение и/или и ценовото предложение на участника?**  При разглеждане на офертите, когато е необходимо, се допуска извършване на проверки по заявените от участниците данни, включително чрез изискване на информация от други органи и лица; от участниците може да се изиска да предоставят разяснения или допълнителни доказателства за данни, посочени в офертата. **Не е допустимо проверката и разясненията да водят до промени в техническото и ценовото предложение на участниците (чл. 104, ал. 5 от ЗОП).**  Подобни изменения са приемливи единствено до изтичане на срока за подаване на оферти.  **(чл. 101, ал. 7 от ЗОП, чл. 104, ал. 5 от ЗОП, чл. 54, ал. 10 и ал. 13 от ППЗОП)**  **Насочващи източници на информация:** прегледайте предложенията на участниците, които са допуснати до оценяване, доклада за работата на комисията, кореспонденция с участниците, други документи.  **т. 17 от Насоките/**  **Наредбата, Приложение №1**  Анализирайте документите, съдържащи се в досието на обществената поръчка, за да установите дали комисията е допуснала изменение на офертите на класираните участници. |  |  |
| **ІІІ.** | **ПРИКЛЮЧВАНЕ НА ПРОЦЕДУРАТА ЗА ОБЩЕСТВЕНА ПОРЪЧКА** |  |  |
| **ІІІ. 1** | **Решение за класиране и определяне на изпълнител** |  |  |
|  | **Възложителят определил ли е за изпълнител на обществената поръчка участника, класиран на първо място?**  Възложителят е длъжен да определи за изпълнител участника, класиран на първо място от комисията. **(чл. 109, т. 2** от **ЗОП)**  Възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител, когато участникът, класиран на първо място:  1. откаже да сключи договор;  2. не представи при сключване на договора съответните документи по чл.112, ал.1 от ЗОП, или  3. не докаже, че не са налице основания за отстраняване от процедурата.  **(чл. 109 и чл.112, ал.3** от **ЗОП)**  **Насочващи източници на информация:** прегледайте решението за определяне на изпълнител и доклада с протоколите от работата на комисията.  **т. 15- 18 от Насоките/ Наредбата, Приложение №1** |  |  |
|  | **Решението за определяне на изпълнител изпратено ли е на всички участници в деня на публикуването му в профила на купувача?**  В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата – чл. 181, ал. 6 от ЗОП.  При прекратяване на процедурата се прилагат основанията по чл. 110 от ЗОП.  Решенията по чл.181, ал. 6, се изпращат в един и същи ден на участниците и се публикуват в профила на купувача.  **Насочващи източници на информация:** прегледайте писмата, с които възложителят е изпратил решението за класиране на участниците и определяне на изпълнител, или други документи, от които могат да се установят подлежащите на проверка факти.. Прегледай профила на купувача.  **т. 16 от Насоките/**  **Наредбата, Приложение №1** |  |  |
| **ІІІ. 2** | **Решение за прекратяване на процедурата** |  |  |
|  | **Процедурата прекратена ли е и решението на възложителя съдържа ли мотиви, обосноваващи настъпването на едно от основанията на чл.110 от ЗОП :**  Възложителят прекратява процедурата с мотивирано решение, когато:   1. не е подадена нито една оферта 2. всички оферти не отговарят на условията за представяне, включително за форма, начин и срок, или са неподходящи (§2 , т.25 и 26 ДР на ЗОП); 3. всички оферти, които отговарят на предварително обявените от възложителя условия, надвишават финансовия ресурс, който той може да осигури (съобр. с чл. 110, ал. 3 от ЗОП); 4. първият и вторият класиран участник са отказали да сключат договор; 5. необходимостта от провеждане на процедурата е отпаднала в резултат на съществена промяна в обстоятелствата или при невъзможност да се осигури финансиране за изпълнението на поръчката по причини, които възложителят не е могъл да предвиди (съобр. с чл. 114 от ЗОП); 6. установени са нарушения при откриването и провеждането й, които не могат да бъдат отстранени, без това да промени условията, при които е обявена процедурата; 7. поради наличие на някое от основанията по [чл. 112, ал. 1](apis://NORM|40377|8|42|) от ЗОП не се сключва договор за обществена поръчка; 8. са необходими съществени промени в условията на обявената поръчка, които биха променили кръга на заинтересованите лица. 9. Възложителят може да прекрати процедурата с мотивирано решение, когато:  * е подадена само една оферта; * има само една подходяща оферта; * участникът, класиран на първо място:   а) откаже да сключи договор;  б) не изпълни някое от условията по чл. 112, ал. 1 от ЗОП, или  в) не докаже, че не са налице основания за отстраняване от процедурата.  Възложителят е ***длъжен*** да прекрати процедурата на основанията по т. 1-8 от настоящия въпрос при възникване на обстоятелствата, визирани в чл. 110, ал. 1 от ЗОП. За това издава мотивирано решение, с което обосновавана настъпването на всички обстоятелства.  Възложителят по преценка ***може*** да прекрати процедурата на основанията по т. 9, 10 и 11 от настоящия въпрос при възникване на обстоятелствата, визирани в чл. 110, ал. 2 от ЗОП. **(чл. 110 от ЗОП)**  **Насочващи източници на информация:** прегледайте протокола за работата на комисията, решението за прекратяване на процедурата и документите, които обосновават фактите, съдържащи се в мотивите на издаденото решение.  **т. 13-20 от Насоки/** **Наредбата, Приложение №1**  Анализирайте:  - дали в решението се съдържат мотиви относно всички обстоятелства, визирани в съответното правно основание;  - дали настъпването на всички обстоятелства, визирани в съответното правно основание, се потвърждава от доказателствата, намиращи се при възложителя. |  |  |
| **ІІІ.3** | **Рамково споразумение** |  |  |
|  | **Сключеното рамково споразумение съответства ли на проекта, съдържащ се в документацията за участие, и на предложенията на потенциалния изпълнител/потенциалните изпълнители, въз основа на които са определени за такива?**  Възложителят е длъжен да сключи рамково споразумение, което по съдържание отговаря на заложените в документацията за участие условия, както и на предложенията на участниците, определени за потенциални изпълнители. **(чл. 2, ал. 1, т. 1 от ЗОП)**  **Насочващи източници на информация:** прегледайте документацията за участие, и по-специално съдържащия се в нея проект на рамково споразумение, както и офертата на участниците, определени за потенциални изпълнители.  **т. 17 и 18 от Насоките/**  **Наредбата, Приложение №1**  Анализирайте дали е налице съответствие между условията от сключеното рамково споразумение и това от документацията за участие и предложенията на участниците, определени за потенциални изпълнители. |  |  |
|  | **Съобразено ли е изискването на закона срокът на рамковото споразумение да не надвишава 4 години?**  **Ако отговорът е „не”, възложителят посочил ли е мотиви за това в обявлението за обществената поръчка?**  Срокът на рамковото споразумение може да бъде не повече от 4 години. Ако възложителят мотивира решението си в обявлението за поръчката, може да сключи рамково споразумение и за по-дълъг срок. Това право на възложителя е ограничено от задължението по чл. 81, ал. 7 от ЗОП да не се прилага рамковото споразумение за предотвратяване, ограничаване или нарушаване на конкуренцията. **(чл. 81 от ЗОП)**  **Насочващи източници на информация:** прегледайте обявлението за обществената поръчка в раздел ІІ Обект на поръчката (т. ІІ, 1.3 и т. ІІ.1.4.).  **т. 9 от Насоките/**  **Наредбата, Приложение №1**  Анализирайте срока на рамковото споразумение. Ако надвишава 4 години, направете анализ доколко това е обосновано и дали не е налице нарушение на чл. 81, ал. 7 от ЗОП. |  |  |
|  | **В случай, че рамковото споразумение не определя всички условия на договора за обществена поръчка или е сключено с повече от едно лице:**   * **отправена ли е писмена покана до лицата по рамковото споразумение;** * **определен ли е подходящ срок за представяне на офертите;** * **определеният за изпълнител предложил ли е най-добрата оферта спрямо критериите, заложени в рамковото споразумение?**   Когато в рамковото споразумение не са определени всички условия и то е сключено с повече от едно лице, за всеки договор, който предстои да бъде сключен, възложителят провежда вътрешен конкурентен избор за определяне на изпълнител. В рамките на вътрешния конкурентен избор възложителят:  1. отправя писмена покана до лицата по рамковото споразумение;  2. определя подходящ срок за получаване на оферти, като взема предвид сложността на предмета на поръчката и времето, необходимо за изготвяне на офертите;  3. съхранява офертите до изтичането на срока за получаването им;  4. назначава комисия, която разглежда и класира офертите;  5. определя с решение изпълнител на обществената поръчка въз основа на определения критерий за възлагане на поръчката и сключва договор или преустановява вътрешния конкурентен избор.  **(чл. 82, ал.3 и ал. 4 от ЗОП)**  За сключване на договор в резултат на рамково споразумение, възложителят спазва разпоредбите на чл. 82 от ЗОП.  **Насочващи източници на информация:** прегледайте кореспонденцията на възложителя относно сключването на конкретния договор – писма с покани, подадени оферти и т.н.  **т. 16, 17, 18 от Насоките /** **Наредбата, Приложение №1**  Анализирайте:  - дали е отправена писмена покана до всички лица, с които е сключено рамковото споразумение – № и дата на писмото, както и адресати;  - определения в поканата срок за подаване на офертите и анализирайте доколко е подходящ за представяне на офертите;  - дали потвърждавате класирането на потенциалните изпълнители, след като повторите оценяването на получените оферти. |  |  |
| **ІІІ.4** | **Договор за обществена поръчка** |  |  |
|  | **Приложим и за договори за обществена поръчка, сключени в резултат на рамково споразумение:**  **Договорът за обществена поръчка сключен ли е след изтичането на 14-дневен срок от уведомяването на заинтересованите участници за решението за определяне на изпълнител и след влизането му в сила или влизането в сила на определението, с което е допуснато предварително изпълнение на това решение? (чл.  112, ал. 6, ал. 7, т. 2 и 3 и ал. 8 от ЗОП)**  **Насочващи източници на информация:** прегледайте обратните разписки за писмата, с които е изпратено решението за класиране и определяне на изпълнител, жалби и др., ако има такива, и договор за обществена поръчка.  **т. 18 от Насоки/** **Наредбата, Приложение №1**  Анализирайте:   * датите, на които е получено решението за класиране на участниците и определяне на изпълнител (това е начална дата за срока за обжалване); * датите, на които е изтекъл срока за обжалване; * датата на сключения договор; * информация относно датата, на която решението/ определението за допуснато предварително изпълнение е влязло в сила; * дали има обжалване, съответно дали обжалването е свързано с конкретните констатации/твърдения за нарушения, открити при предварителния контрол преди верификация. |  |  |
|  | **Приложим и за договори за обществена поръчка, сключени в резултат на рамково споразумение:**  **Преди сключване на договора за обществена поръчка участникът, определен за изпълнител:**   * представил ли е регистрация като юридическо лице на обединението, определено за изпълнител, ако възложителят е посочил подобно изискване в обявлението за ОП; * представил ли е актуални документи, доказващи липсата на обстоятелствата за отстраняване от процедурата, както и съответствие с поставените критерии за подбор. Документите се представят и за подизпълнителите и трети лица, ако има такива. * представил ли е документ за внесена гаранция за изпълнение на договора; * извършил ли е съответната регистрация, представил ли е документ или изпълнил ли е друго изискване, което е необходимо съгласно изискване на нормативен или административен акт и е поставено като условие от възложителя при откриване на процедурата? **(чл. 112, ал. 1 от ЗОП)**   **Насочващи източници на информация:** прегледайте удостоверенията от съответните компетентни органи, документа за гаранция за изпълнение и др.  **т. 18 от Насоки/**  **Наредбата, Приложение №1**  Анализирайте датата и издателя на следните документи:   * удостоверение за регистрация като юридическо лице (приложимо, ако изпълнителят е обединение, което не е регистрирано като такова, и възложителят е формулирал подобно изискване в обявлението за ОП); * свидетелство за съдимост на лицата по чл. 58, ал. 1 от ЗОП (като се имат предвид и чл. 54, ал. 1, т. 1 от ЗОП); * удостоверение за актуално състояние, ако участникът не е представил ЕИК по чл. 23 от ЗТР; * удостоверение от органите по приходите и удостоверение от общината по седалището на възложителя и на кандидата или участника; ; * удостоверение от органите на Изпълнителна агенция "Главна инспекция по труда" по чл. 58, ал. 1, т.3 (като се имат предвид и чл. 54, ал. 1 , т.6 от ЗОП); * документ за гаранция за изпълнение – парична сума, банкова гаранция или застраховка, която обезпечава изпълнението чрез покритие на отговорността на изпълнителя ; * други регистрационни документи. |  |  |
|  | **Приложим и за договори за обществена поръчка, сключени в резултат на рамково споразумение:**  **Клаузите на договора за обществена поръчка съответстват ли на клаузите от проекта на договор, приложен в документацията за участие?**  Възложителят е длъжен да сключи договора за обществена поръчка, без да изменя условията за възлагането й, обявени при откриването й.  **(чл. 2, ал. 1, т. 1 от ЗОП)**  **Насочващи източници на информация:** прегледайте сключения договор за обществена поръчка и съдържащия се в документацията за участие проект на договор. Ако договорът се сключва въз основа на рамково споразумение, прегледайте и подписаното рамково споразумение.  **т. 17 и т. 18 от Насоките/**  **Наредбата, Приложение №1**  Сравнете подписаният договор за обществена поръчка и проекта на договор, приложен в документацията за участие, и установете дали са налице разлики между тях.  В случай, че става въпрос за договор, сключен след рамково споразумение, прегледайте не само проекта на договор за обществена поръчка от документацията за участие, но и сключеното рамково споразумение. |  |  |
|  | **Приложим и за договори за обществена поръчка, сключени в резултат на рамково споразумение:**  **Договорът за обществена поръчка съдържа ли всички предложения от офертата на участника, определен за изпълнител? (чл. 112, ал. 4 от ЗОП)**  **Насочващи източници на информация:** прегледайте сключения договор за обществена поръчка и документите, съдържащи предложения, въз основа на които участникът е определен за изпълнител.  **т. 17 и т. 18 от Насоките/**  **Наредбата, Приложение №1**  Сравнете подписаният договор за обществена поръчка и съответните предложения от офертата на участника, определен за изпълнител, и установете дали са налице разлики между тях.  Обърнете внимание на срока за изпълнение на договора; цената за изпълнение на поръчката; техническите спецификации и дейностите, предвидени за изпълнение от подизпълнителите. |  |  |
|  | **Приложим и за договори за обществена поръчка, сключени в резултат на рамково споразумение:**  **Възложителят изпратил ли е за публикуване в РОП обявлението за възлагане на поръчка в срок от 30 дни след сключване на договора за обществената поръчка или рамковото споразумение – чл. 26, ал. 1, т. 1**  **(във връзка с чл. 36, ал. 1, т. 3)**  **Насочващи източници на информация:** прегледайте директорията отделена на тук разглежданат обществената поръчка в сайта на АОП. |  |  |
|  | **Приложим и за договори за обществена поръчка, сключени в резултат на рамково споразумение:**  **Договорът за обществена поръчка изменян ли е от подписването му до момента на извършване на настоящата проверка?**  **Изпълнението на договора до момента на проверката съответства ли на първоначално обявените условия и сключения договор за обществена поръчка?**  Възложителят няма право да изменя подписания договор за обществена поръчка освен в изключителни случаи.  Съществени изменения на условия на договора ще са налице, когато са изпълнени едно или повече от следните условия **(**чл.116, ал.5 от ЗОП**)**:  1. изменението въвежда условия, които, ако са били част от процедурата за възлагане на обществена поръчка, биха привлекли към участие допълнителни участници или кандидати, биха позволили допускането на други участници или кандидати, различни от първоначално избраните, или биха довели до приемане на оферта, различна от първоначално приетата;  2. изменението води до ползи за изпълнителя, които не са били известни на останалите участници в процедурата;  3. изменението засяга предмета или обема на договора за обществена поръчка или рамковото споразумение;  4. изпълнителят е заменен с нов извън случаите на чл.116, ал. 1, т. 4 от ЗОП.  Предпоставките, наличието на които не води до незаконосъобразно изменение са:  - промените са предвидени в документацията за обществената поръчка и в договора чрез ясни, точни и недвусмислени указния, като предвидените изменения не трябва да водят до промяна в предмета на поръчката или на рамковото споразумение;  - поради непредвидени обстоятелства е възникнала необходимост от извършване на допълнителни доставки, услуги или строителство, които не са включени в първоначалната обществена поръчка, ако смяната на изпълнителя е невъзможна поради икономически или технически причини, включително изисквания за взаимозаменяемост или оперативна съвместимост със съществуващо оборудване, услуги или съоръжения, възложени с първоначалната поръчка, и би предизвикала значителни затруднения, свързани с поддръжката, експлоатацията и обслужването или дублиране на разходи на възложителя;;  - поради обстоятелства, които при полагане на дължимата грижа възложителят не е могъл да предвиди, е възникнала необходимост от изменение, което не води до промяна на предмета на договора или рамковото споразумение;  - се налага замяна на изпълнителя с нов изпълнител, при някое от следните условия:  а) първоначалният изпълнител не е в състояние да продължи изпълнението на договора или рамковото споразумение и възможността за замяна е предвидена в документацията за обществената поръчка и в договора чрез ясни, точни и недвусмислени клаузи, касаещи възникването на конкретни условия;  б) налице е универсално или частично правоприемство в резултат от преобразуване на първоначалния изпълнител, чрез вливане, сливане, разделяне или отделяне, или чрез промяна на правната му форма, включително в случаите, когато той е в ликвидация или в открито производство по несъстоятелност и са изпълнени едновременно следните условия:  аа) за новия изпълнител не са налице основанията за отстраняване от процедурата и той отговаря на първоначално установените критерии за подбор;  бб) промяната на изпълнителя не води до други съществени изменения на договора за обществена поръчка или рамковото споразумение и не цели заобикаляне на закона;П;  - се налагат изменения, които не са съществени;  - изменението се налага поради непредвидени обстоятелства и не променя цялостния характер на поръчката или рамковото споразумение, в хипотезите на чл. 116, ал. 1, т. 6 от ЗОП, а именно:  а) стойността на изменението е до 10 на сто от стойността на първоначалния договор за услуги и доставки и до 15 на сто от стойността на първоначалния договор за строителство;  б) стойността на изменението независимо от условията по буква "а" не надхвърля съответната прагова стойност по чл. 20, ал. 1 от ЗОП.  **(чл. 116, ал. 1 - ал. 5 от ЗОП)**  **В случаите на чл.116, ал.1, т.2 Възложителят изпратил ли е проекта на анекс за контрол от АОП (чл. 138, ал.1 от ППЗОП)**  **т. 22-24 от Насоките/ Наредбата, Приложение №1**  **Насочващи източници на информация:** прегледайте сключения договор за обществена поръчка и документите,  Проверете дали има подписани анекси.  Анализирайте основанието за изменение на договора – например дали става въпрос за възникване на непредвидени обстоятелства. В случай, че възложителят се е позовал на някое от основанията по чл.116, ал. 1 от ЗОП, проверете дали са налице доказателства, които обосновават настъпването на всички факти и обстоятелства, визирани в съответната правна норма. |  |  |
|  | **Отразена ли е информацията за проведената обществена поръчка в профила на купувача съгласно изискването на чл. 42 от ЗОП и чл. 23 и 24 от ППЗОП?**  **При наличието на проведени пазарни консултации,** Възложителят предприема действия, които да гарантират, че лицата, участвали в пазарните консултации и/или в подготовката на процедурата, нямат предимство пред останалите кандидати или участници. Част от тези действия е публикуването на профила на купувача на цялата информация, разменена по повод подготовката за възлагане на обществена поръчка, включително получения от възложителя резултат, а ако това е невъзможно - посочване чрез профила на купувача на мястото, от което тази информация може да бъде получена - чл. 44, ал. 3, т. 1 от ЗОП. Възложителят предоставия, на подържаният от него профил на копувача, информацията, получена в следствие на проведените пазарни консултации, в 5-дневен срок от тяхното провеждане, съгласно чл. 24, ал. 1, т. 9 от ППЗОП. |  |  |
| IV. ИНДИКАТОРИ ЗА НЕРЕДНОСТИ И ИЗМАМИ, КОИТО ИМАТ ОТНОШЕНИЕ КЪМ ПРОВЕДЕНАТА ОБЩЕСТВЕНАТА ПОРЪЧКА(„ЧЕРВЕНИ ФЛАГОВЕ“) | | | |
|  | **Налице ли са в проверяваната процедурата индикатори за конфликт на интереси?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  |
|  | **Налице ли са в проверяваната процедурата индикатори за договаряне при офериране?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  |
|  | **Налице ли са в проверяваната процедурата индикатори за неоснователно възлагане на един изпълнител?**  **Моля формирайте заключението си за проверяваната процедура, след като изпълните т. ІІІ от указанията към настоящия контролен лист.** |  |  |

| **Заключение относно вероятност за налагане на финансови корекции** | | |
| --- | --- | --- |
| Предвид констатациите в настоящия контролен лист, при провеждането на процедурата са установени нарушения, които водят до съмнение за извършена нередност и до вероятност за налагане на финансови корекции, съгласно Наредбата за определяне на финансови корекции, приета с ПМС № 57/27.03.2017 г.*, респ.* *Насоките за определянето на финансовите корекции, които трябва да се прилагат спрямо разходите, съфинансирани от Структурните фондове и Кохезионния фонд при неспазване на правилата относно обществените поръчки (COCOF)****.*** | Експерт  **Да/Не** |

| **Заключение\* относно законосъобразността на процедурата:**  *Установих….. брой нарушение, което има финансов ефект – Референция ….* |
| --- |
| **Проверката е извършена в периода …………………** |
| **Извършил проверката:** |

|  |  |
| --- | --- |
| **II.Заключение на началника на отдел „КОП“ от осъществения последващ контрол –** второ ниво**:** | **Да/Не/НП** |
| 1. Експертът е попълнил общата информация за поръчката и колона „Да/Не/НП” за всички въпроси: | **□□□** |
| 1. При повторната проверка по всички въпроси от секция І „Откриване и обявяване на процедурата“ и секция ІІ.4. „Работа на комисията за провеждане на процедурата“ не се установиха неправилно отразени факти: | **□□□** |
| 1. Установените нарушения са документирани в колона „Коментари/Референции” в съответствие с изискванията на общите указания по КЛ – т.е. потвърждава нарушенията: | **□□□** |
| 1. Съгласен съм с предложението за финансова корекция относно съществените нарушения: | **□□□** |
| 1. Не съм съгласен с предложението за финансова корекция по референция № ……. – считам, че трябва да е не ……..%, а ……… %, тъй като ............ ........... ........... ............. ......... ............ ......... ......... ......... ............ ............ ............ ............. .................................................................................................................. | **□□□** |
| ***Бележки:*** | |

| Одобрение : Началник на отдел “КОП” |
| --- |
| **1. Приключване на одобрението.**  Име / Позиция / Подпис  Дата: |

1. Насоки за определяне на финансови корекции, които се правят върху съвместно управляваните разходи, финансирани от Общността, при несъответствие с правилата за възлагане на обществени поръчки, приети с решение на Европейската комисия от 19.12.2013 **и** Наредба за посочване на нередности, представляващи основания за извършване на финансови корекции, и процентните показатели за определяне размера на финансовите корекции по реда на Закона за управление на средствата от Европейските структурни и инвестиционни фондове, приета с Постановление №57 на МС от 2017 г., обн. ДВ бр.27 от 2017 г. [↑](#footnote-ref-1)